title: Lisandro López

text: Lisandro López aloitti uransa Racing Clubissa, joka pelasi Argentiinan pääsarjassa. Hän voitti vuoden 2004 Apertura-turnauksen maalipörssin. Tämä herätti kiinnostusta Euroopassa ja Porton lisäksi muun muassa englantilainen Charlton oli kiinnostunut hänestä.


title: Lisandro López

text: López siirtyi Portoon 2,5 miljoonan euron siirtosummalla vuonna 2005. Ensimmäisenä kautenaan hän teki 26 ottelussa 7 maalia, ja hänestä tuli yksi Porton avainpelaajista. Hän onnistui myös maalinteossa Euroopan kentillä, ensimmäinen maali syntyi Mestarien liigan ottelussa Rangersiä vastaan. Toiset kaksi maalia syntyivät Hamburgia vastaan, niin ikään kauden 2006–2007 Mestarien liigassa.


title: Lisandro López

text: Kaudella 2007–2008, kun Porto voitti liigamestaruuden, López voitti Portugalin liigan maalikuninkuuden 24 osumallaan 27 ottelussa. Kaudella 2008–2009 hän teki kuusi osumaa Mestarien liigassa, ollen neljäs maalintekijätilastossa Lionel Messin, Steven Gerrardin ja Miroslav Klosen jälkeen.


title: Lisandro López

text: 7. heinäkuuta 2009 López siirtyi Lyoniin 24 miljoonan euron siirtosummalla. Siirtosumma saattaa lopulta kohota 28 miljoonaan, mikäli sopimukseen asetetut menestysehdot täyttyvät. López edusti Lyonia kaikkiaan neljän kauden ajan. Debyyttikaudellaan hänet valittiin liigan parhaaksi pelaajaksi. Keväällä 2012 häm iski ratkaisevan maalin, kun Lyon voitti Ranskan cupin mestaruuden.


title: Lisandro López

text: Kauden 2012/13 jälkeen López jätti Lyonin ja siirtyi Qatariin Al-Gharafan joukkueeseen.


Jalkapallon Afrikan-mestaruuskilpailut 1978 olivat 11. Afrikan-mestaruuskilpailut. Kisat järjestettiin toistamiseen Ghanassa, edelliset olivat 1963. Kisakaupunkeina olivat Accra ja Kumasi. Ottelu systeemiä oltiin muutettu vuodesta 1976. Kun alkulohkot on pelattu, siirrytään pudotuspeli- systeemiin viime kisojen finaalilohkosta poiketen. Kotikisoista otettu mestaruus oli Ghanan kolmas (1963 ja 1965). Ghana löi finaalissa Ugandan 2-0. Pronssia otti Nigeria Tunisian luovutettua 46. minuutilla.
Karsintojen toisella kierroksella Norsunluurannikko ja Mali hylättiin. Syy on yhä tuntematon. Näiden joukkueen paikan lopputurnauksessa otti Ylä-Volta.


title: Jalkapallon Afrikan-mestaruuskilpailut 1978

text: Pelipaikkoja ei ollut kuin kaksi, Accrassa ja Kumasissa. Pääkaupunki Accrassa sijaitsevan stadionin nimi on Accra Sports Stadium, Kumasin taas Kumasi Sports Stadium.


text: Lopputurnaukseen osallistui kahdeksan joukkuetta. Joukkueet jaettiin kahteen neljän joukkueen lohkoon. Lohkojen kaksi parasta selviytyi välieriin. Häviäjät kohtasivat pronssiottelussa ja voittajat loppuottelussa.


text:
3 maalia
2 maalia
1 maali


title: Koiviston saaret

text: Koiviston saaret (ven. "Берёзовые острова", ruots. "Björkö") sijaitsevat Koiviston (Primorsk) etelä-, länsi- ja luoteispuolella Leningradin alueella, ja ne on sisällytetty Ramsarin sopimuksen mukaisiin kansainvälisesti tärkeisiin suojeltaviin kosteikkoalueisiin.


title: Koiviston saaret

text: Suuret kolme saarta ovat etelästä pohjoiseen Koivistonsaari (Bolšoi berezovyi ostrov), Tiurinsaari (Zapadnoi berezovyi ostrov) ja Piisaari (Severnoi berezovyi ostrov). Pieni Ravitsa (Ostrov Ravitsa) sijaitsee Koivistonsaaren ja mantereen välissä.


title: Koiviston saaret

text: Koivistonsaarella on ollut myötäpäivään pohjoisesta kaakkoon lueteltuina Eistilän, Inkerttilän, Jaakkolan, Patalan, Hyttilän, Saarenpään ja Pitkäniemen kylät. Tiurinsaarella kyliä ovat olleet etelästä myötäpäivään pohjoiseen lueteltuina Partialan, Vanhakylän ja Tiurinsaaren kylät. Piisaarella kyliä ovat olleet etelästä myötäpäivään pohjoiseen lueteltuina Soukansaaren, Klurlahden ja Keskisaaren sekä Alvattilan kylät. Ravitsalla ei ilmeisesti ole ollut merkittävää asutusta.


title: Koiviston saaret

text: Nykyään Eistila, Inkerttilä ja Vanhakylä muodostavat Tiurinsaarelle ja Koivistonsaarelle Petrovskojen kylän sekä Koivistonsaarella Hyttilä ja Saarenpää Krasnyi ostrov -kylän.


title: Ala-Syvärin luonnonpuisto

text: Ala-Syvärin luonnonpuisto () on Venäjän federaation liittovaltiotason luonnonsuojelualue Leningradin alueen Lotinapellon piirissä. Se sijaitsee Lotinapellon kaupungin länsipuolella Syvärijoen länsirannalla ja ulottuu Laatokan rantaan ja sen vesialueelle. Luonnonpuisto perustettiin vuonna 1980, ja sen kokonaispinta-ala on noin 414 neliökilometriä, josta 360 neliökilometriä Laatokan vesialuetta.


title: Ala-Syvärin luonnonpuisto

text: Luonnonpuisto rajoittuu pohjoisessa Karjalan tasavallan rajaan ja liittyy välittömästi Karjalan puoleiseen Aunuksen rauhoitusalueeseen. Yhdessä suojelualueet muodostavat 605 neliökilometriä kattavan Syvärinlahden kosteikkoalueen, joka kuuluu Ramsarin sopimuksella suojeltaviin kosteikkoihin.


title: Ala-Syvärin luonnonpuisto

text: Alue on merkittävä muuttavien vesilintujen levähdysalue.


title: Hannu Henriksson

text: Hannu Henriksson (s. 18. huhtikuuta 1963 Tampere) on suomalainen jääkiekkoerotuomari ja entinen pelaaja.


title: Hannu Henriksson

text: Tampereen Kooveen kasvatti Henriksson aloitti SM-liigauransa Kooveen viimeisellä liigakaudella 1979–1980. Hän jatkoi Kooveessa vielä seuraavalla kaudella I-divisioonassa ennen kuin siirtyi Ilvekseen, jossa pelasi kuusi kautta ja voitti SM-pronssia 1983 ja Suomen mestaruuden 1985. Kaudeksi 1987–1988 Henriksson siirtyi HPK:n ykkösdivisioonajoukkueeseen ja jatkoi seurassa myös seuraavat neljä kautta HPK:n noustua takaisin liigaan. Syksyllä 1992 hän palasi Ilvekseen ja pelasi Tampereella jälleen kuuden kauden ajan. Itävaltaan Wiener EV:n joukkueeseen Henriksson siirtyi 1997 ja viipyi siellä kaksi vuotta. Syksyllä 1999 Henriksson palasi vielä kerran Ilvekseen, mutta pelasi SM-liigassa vain puoli kautta toisen puolen kuluessa Vaasan Sportin I-divisioonajoukkueessa.


title: Hannu Henriksson

text: Kansainvälisillä kentillä Henriksson edusti Suomea alle 18-vuotiaiden EM-kilpailuissa 1981 sekä alle 20-vuotiaiden MM-kisoissa 1982 ja 1983. Aikuisten MM-kisoihin Henriksson valittiin kahdesti: 1990 ja 1991. Kaikkiaan Henriksson pelasi 60 A-maaottelua.


title: Hannu Henriksson

text: Pelaajaurallaan Henriksson tunnettiin rajuluonteisena peruspakkina, joka taisteli aina joukkueen puolesta. Hän toimi Ilveksen kapteenina kausina 1995–1997.


title: Hannu Henriksson

text: Henriksson aloitti tuomarina SM-liigassa kaudella 2001–2002. Ennen kautta 2007–2008 hän oli tuominnut 245 SM-liigaottelua. Henriksson toimi tuomarina myös vuosien 2004 ja 2005 MM-kisoissa sekä alle 18-vuotiaiden MM-kisoissa vuonna 2003, Sweden Hockey Gamesissa 2003 ja Baltika Cupissa 2002.


title: Kuzovin luonnonsuojelualue

text: Kuzovin luonnonsuojelualue () on "alueellisesti merkittävä" saaristoa suojeleva luonnonsuojelualue Vienan Kemin kaupungin edustalla Vienanmeren Äänislahdessa. Hallinnollisesti alue on osa Karjalan tasavallan Kemin piiriä.


title: Kuzovin luonnonsuojelualue

text: Suojelualue käsittää noin 40,0 km alueen, josta 10,0 km on maa-aluetta ja loput merta. Käytännössä kyse on ryhmästä kallioisia saaria merellä Vienan Kemin edustalla. Alue on tärkeä vesilintujen pesimäpaikka ja se kuuluu Ramsarin sopimuksen perusteella suojeltuihin kosteikkoalueisiin.


title: Hiilisuboksidi

text: Hiilisuboksidi (CO) on väritön pistävänhajuinen kaasu, jonka neljä kumuloitunutta kaksoissidosta tekevät elektroneista delokalisoituneita. Se muistuttaa läheisesti muita hiilen oksideja kuten hiilimonoksidia (CO), hiilidioksidia (CO) ja dihiilimonoksidia (CO).


title: Hiilisuboksidi

text: Hiilisuboksidin löysi Benjamin Collins Brodie vuonna 1873 ja hiilisuboksidiksi sen nimesi Marcellin Berthelot. Myöhemmin Otto Diels esitti, että muut orgaanisesta kemiasta peräisin olevat nimet olisivat mahdollisia.


title: Hiilisuboksidi

text: Hiiliisuboksidia syntetisoidaan kuivan fosforipentoksidin ja malonihapon tai malonihapon esterin seoksesta. Yhdistettä voidaan myös pitää malonihappoanhydridin anhydridinä eli niin sanottuna toisena anhydridinä. Hiilisuboksidi polymerisoituu itsestään punaisiksi, keltaisiksi tai mustiksi kiteiksi, joiden rakenne on hyvin samankaltainen kuin 2-pyronilla.


title: Sviritsa

text: Sviritsa (, joskus ) on maaseututaajama ja maalaiskunta Leningradin alueen Olhavan piirissä Venäjällä. Se sijaitsee lähellä Syvärijoen suuta 176 kilometriä Pietarista koilliseen. Asukkaita on 750 henkeä.


title: Sviritsa

text: Paikkakunta on syntynyt 1700-luvulla Laatokan kanavan rakentamisen yhteydessä. Se on rakennettu jokien ja kanavien erottamille seitsemälle saarelle. Tärkein työnantaja on jokiliikenne. Palveluja ovat lastentarha, keskikoulu, kulttuuritalo, ensiapuasema ja posti. Nähtävyyksiin kuuluu Uuden Laatokan kanavan rakennuttajalle Aleksanteri II:lle pystytetty muistomerkki. Taajaman pohjoispuolella sijaitsee Ala-Syvärin luonnonpuisto.


title: Sviritsa

text: Sviritsa on myös Paksujoen vasemmanpuoleisen suuhaaran nimi.


title: Sirén

text: Sirén tai Siren on sukunimi ja voi viitata seuraaviin henkilöihin (suomalaisia ellei toisin mainita):


title: Piltunginjoki

text: Piltunginjoki on kymmenisen kilometriä pitkä pieni joki Utajärven kunnan kaakkoiskulmalla Pohjois-Pohjanmaalla.


title: Piltunginjoki

text: Joki saa alkunsa Piltunginjärvestä ja laskee luoteeseen ja lopulta lähes suoraan pohjoiseen Utosjokeen, Nuanjärvestä hieman etelään Alalammen tienoilla. Joelle ovat luonteenomaisia monet mutkat varsinkin ylävirran puolella, jossa se kulkee suuren Jerusaleminsuon pohjoispuolella.


title: Piltunginjoki

text: Piltunginjoki oli aikoinaan Utosjoen uiton tärkeä sivuhaara, siksi mutkia oiottiin hirsisillä seinämillä, joiden jäänteitä on vieläkin nähtävissä. Joen kalakantaan kuuluvat varsinkin tavanomaiset ahven ja hauki, mutta myös harjus. Alajuoksun puolella ja mm. Yli-Utokselta seututie 800:lle menevän metsäautotien sillan tienoilla on myös virtapaikkoja. Joen varsi on kokonaan asumatonta seutua, edes kalasaunojen jäänteitä ei ole näkyvissä. Lähistöllä on kuitenkin ollut aikoinaan suuria savottatyömaita.


title: Šarif

text: Šarīf () on perinteinen arabiheimon arvonimi. Sana kirjoitetaan joskus "šeriffi", mutta se ei ole sukua englannin kielen sanalle "sheriff". Šarifin arvonimi annetaan niille, jotka suojelevat heimoa ja sen omaisuutta, kaivoja ja maata.


title: Šarif

text: Erityisesti arabimaailman sunnit käyttävät sanaa "šarif" Hasan ibn Alin jälkeläisistä, ja nimitystä "sayyid" käytetään Husain ibn Alin jälkeläisistä. Sekä Hasan että Husain ovat Muhammadin lapsenlapsia hänen tyttärensä Fatiman ja serkkunsa Alin avioliitosta. Myöhemmin termiä "sayyid" on käytetty osoittamaan sekä Hasanin että Husainin jälkeläisyyttä. Arabišiiat käyttävät termejä "sayyid" ja "habib" osoittamaan, että on kyse Hasanin ja Husainin jälkeläisistä.


title: Šarif

text: Vuodesta 1201 siihen asti kun Ibn Saud valtasi Hejazin 1925 tämän perheen hallussa oli Mekan šarifin virka, ja heillä oli usein Hejazin kuninkaan arvonimi ja virka. Jälkeläiset hallitsevat nyt Jordanian kuningaskuntaa, ja nimi on peräisin Banū Hāshimilta, joka on Banu Quraišin alaheimo, johon Muhammad kuului.


title: Sotahuuto (sodankäynti)

text: Sotahuuto on sodankäynnissä esiintyvä pelottelutekniikka, jolla pyritään nostattamaan omaa ja heikentämään vihollisarmeijan taistelutahtoa. Sotahuuto voi aiheuttaa vihollisjoukoissa rintamakarkuruutta ja taistelukyvyn laskemista.


title: Sotahuuto (sodankäynti)

text: Erityisesti keskiajalla psyykeä nostettiin ennen taistelua sotahuudoin ja kolistellen aseita.


title: Sotahuuto (sodankäynti)

text: Kolmikymmenvuotisessa sodassa 1618–1648 suomalaiset muodostivat ratsurykmenttejä Ruotsin armeijaan. Suomalaisilla oli omalaatuinen sotahuuto "Hakkaa päälle!", jonka takia ruotsalaiset nimesivät suomalaisten ratsurykmentit "hakkapeliitoiksi".


title: Sotahuuto (sodankäynti)

text: Heraldiikassa sotahuuto sijoitetaan nauhakiemuraan vaakunan yläpuolelle. Se on vaakunassa tärkeässä roolissa vain Skotlannissa, jossa sloganiksi kutsuttu sotahuuto on olennainen osa klaanivaakunoita.


title: Gösta af Geijerstam

text: Gösta af Geijerstam (22. elokuuta 1888 Tukholma – 20. elokuuta 1954) oli Norjan kansalainen ja jääkäri suomalaisissa jääkärijoukoissa sekä taidemaalari ja kirjailija. Hänen vanhempansa olivat ruotsalainen kirjailija Gustaf af Geijerstam ja suomalaissyntyinen Eugenie Sophie Hortence Valenkamph. Hänet vihittiin avioliittoon vuonna 1915 Astri Smithin kanssa. Hänet on haudattu Bergeniin Norjaan.


title: Gösta af Geijerstam

text:
Useat hänen teoksistaan on julkaistu myös englannin-, saksan- ja hollanin kielillä.
Geijerstam opiskeli aluksi Göteborgin taidekoulussa (Valands målarskola), sen jälkeen Académie Colarossissa Pariisissa sekä Münchenissä taidemaalari von Berlepsch-Walendasin ja Berliinissä Hermann Struckin johdolla.


title: Gösta af Geijerstam

text: Geijerstam liittyi vapaaehtoisena Saksassa sotilaskoulutusta antavaan jääkäripataljoona 27:n 2. komppaniaan 24. elokuuta 1915, mutta erosi pataljoonasta kevättalvella vuonna 1916 ja matkusti Sönsjordiin Norjaan suorittamaan asevelvollisuuttaan Norjan armeijassa.


title: Hapenkierrätin

text: Hapenkierrätin eli happilaite on vanhin yhä käytössä oleva itsenäinen hengityslaitetyyppi. Ensimmäiset happilaitteet kehitettiin 1800-luvulla kaivosten pelastuskäyttöön ja niitä käytettiin myös palomiesten turvaamiseen tulipaloja sammutettaessa eli savusukeltamiseen. Myöhemmin laitetta alettiin kehittää myös vesisukeltamiseen. Myös astronauttien käyttämä PLSS -elossapitojärjestelmä perustuu hapenkierrätinperiaatteeseen.


title: Hapenkierrätin

text: Happilaitteet jakautuvat karkeasti kahtia toimintaperiaatteen mukaan: "heilurihengitys" ja "kiertohengitys". Molemmissa on sama perusperiaate: suhteellisen pientä määrää puhdasta happea kierrätetään laitteessa; uloshengityksen jälkeen käytetty hengityskaasu kulkee emäksisellä aineella – tavallisimmin natronkalkilla – täytetyn puhdistuspatruunan läpi, jolloin siitä poistuu sukeltajan elimistössä kehittynyt hiilidioksidi ja happi palautuu puhtaana hengityskiertoon.


title: Hapenkierrätin

text: Heilurihengityslaitteessa, joita ensimmäiset hapenkierrättimet olivat, puhdistuspatruuna on sijoitettu suukappaleen yhteyteen ja happi kulkee kumpaankin suuntaan sen läpi. Kiertohengityslaitteessa, jollaisia nykyiset laitteet pääasiassa ovat, patruuna on sijoitettu uloshengityskiertoon. Nykyisin heilurihengityslaitteita valmistaa ainoastaan pari italialaista valmistajaa. Ulkoisesti laitetyypit erottaa siitä, että heilurihengityslaitteessa on yksi ainoa suukappaleeseen menevä letku, kiertohengityslaitteessa kaksi.


title: Hapenkierrätin

text: Hapenkierrätin käsittää pienen happipullon, hengityssäkin, sulkuventtiilillä varustetun suukappaleen, puhdistuspatruunan ja yleensä haitarirakenteiset eli pituussuunnassa joustavat yhdysletkut. Kiertohengitysjärjestelmään kuuluu aina suuntaisventtiilit, jotka varmistavat sen että happi kiertää laitteistossa oikeansuuntaisesti. Koko järjestelmä asennetaan yhtenäiseen kantotelineeseen. Aikaisemmin käytettiin kyllästetystä purjekankaasta valmistettua liiviä, nykyisin laitteisto asennetaan rinnan päällä kannettavaan muoviseen koteloon.


title: Hapenkierrätin

text: Kun laite otetaan käyttöön happipullo avataan ja siitä lasketaan hengityssäkkiin sopiva määrä puhdasta happea. Sukeltaja puhaltaa keuhkonsa mahdollisimman tyhjiksi, ottaa suukappaleen suuhunsa ja avaa sulkuventtiilin. Vedessä ympäröivä paine puristaa hengityssäkkiä ja huolehtii siitä että happi menee sukeltajan keuhkoihin saman paineisena kuin ympäröivä vesi. Hengitettäessä happi virtaa suuntaisventtiilien läpi puhdistuspatruunaan ja palaa edelleen hengityssäkkiin. Happea lisätään tarpeen mukaan; aiemmin se tehtiin käsisäätöisesti, nykyaikaiset laitteet ovat tarveohjattuja eli happi lisääntyy automaattisesti. Emäksinen puhdistusaine uusitaan ja happipullo vaihdetaan joka sukelluksen jälkeen.


title: Hapenkierrätin

text: Laitteen vahva puoli on pitkä käyttöaika, joskin nimenomaan vesisukelluksessa jonkin verran happea haaskaantuu mm. naamarin paineentasaukseen


title: Hapenkierrätin

text: Happilaitteen suurin ongelma on se, että yli 10 metrin syvyydessä hapen osapaine kasvaa liikaa ja happi muuttuu myrkylliseksi. Siksi happilaitetta käytetäänkin vain erikoistarkoituksiin matalassa vedessä: koska siinä ei ole ulosvirtausta laite on äänetön ja esimerkiksi luonnontutkijat pääsevät lähemmäs arkojakin merieläimiä.


title: Hapenkierrätin

text: Laitteessa on omat vaaransa: pitkän päälle käytettynä puhdas happi paineessa hengitettynä turmelee käyttäjiensä keuhkot. Puhdas happi onkin tärkeimmissä sovelluksissa korvattu hapen ja ilman seoksella eli nitroksilla, joka sallii syvemmät sukellukset. Myös mahdollinen vesivuoto laitteessa on vaarallinen: syövyttävä, vesiliukoinen natronkalkki saattaa lähteä liikkeelle ja päästä sukeltajan elimistöön.


title: Hapenkierrätin

text: Suomen merivoimien pitkään käyttämän Siebe-Gorman COBRA -seoskaasulaitteen tyyppivika oli laivaston sukeltajien mukaan se, että jos natronkalkki oli hiukankaan epätasaisesti pakattu patruunaansa, laite saattoi purskauttaa kalkit sukeltajan suuhun, mistä seurasi ikäviä syöpymävammoja.


title: Hapenkierrätin

text: Suomen ensimmäiset happilaitteet tulivat palokunnille ja laivastolle 1940-luvun loppupuolella. Vuonna 1951 silloinen teekkari Ora Patoharju ja hänen hammaslääkäriksi opiskellut puolisonsa Anna-Liisa Patoharju alkoivat valmistaa kotimaisia sukellusnaamareita ja räpylöitä rahoittaakseen opintojaan. Mallina oli ulkomainen sukellusnaamari. Lähin paikka josta Suomeen saattoi tuoda kevytsukeltajan varusteita oli tuolloin Sveitsi. Pariskunta valmisti käsityönä naamareita ja räpylöitä käyttäen materiaalina vanhoja autonrenkaita ja lasinleikkaajien jäännöspaloja, jotka muotoiltiin pyöreiksi tai soikioiksi naamarin mallista riippuen. Kerroksittain liimaamalla kootut varusteet vulkanoitiin valmiiksi kumialan liikkeessä. Markkinoinnista huolehti urheiluliike.


title: Hapenkierrätin

text: Patoharjut saivat valmiiksi oman "ORA"-hapenkierrätinlaitteensa vuonna 1951. Laite on kiertohengitystyyppinen. Mallia käytettiin ahkerasti, kunnes turvallisemmat paineilmalaitteet syrjäyttivät ne kesällä 1955.


title: Hapenkierrätin

text: Nykyisin Suomen merivoimien taistelusukeltajat käyttävät saksalaisia Dräger LAR V -happilaitteita.


title: Hapenkierrätin

text: Myös aiemmin Merivoimien käytössä olleista AGA- ja Siebe Gorman -hapenkierrättimistä ja seoskaasulaitteista on säilynyt hyvä valikoima, joka on varastoitu Sotamuseon eri toimipisteisiin


title: Kim In-sub

text: Kim In-sub (s. 2. maaliskuuta 1973 Daegu) on eteläkorealainen entinen painija ja olympiamitalisti. Hän voitti hopeaa Sydneyn olympialaisissa 2000 alle 58-kiloisten sarjassa. Kim menestyi myös MM-kisoissa: hän voitti kultaa alle 58-kiloisten sarjassa vuosina 1998 ja 1999 sekä hopeaa alle 63-kiloisten sarjassa vuonna 2001.


title: Hermawan Susanto

text: Hermawan Susanto (s. 27. syyskuuta 1967) on indonesialainen sulkapalloilija.


title: Hermawan Susanto

text: Susanton suurin saavutus on kaksinpelin olympiapronssi Barcelonasta 1992. Samasta lajista hän saavutti lisäksi hopeaa vuoden 1993 MM-kilpailuissa. Kätisyydeltään hän on oikea.


title: Theodor Körner

text: Theodor Körner (23. huhtikuuta 1873 Újszőny, Itävalta-Unkari – 4. tammikuuta 1957 Wien, Itävalta) oli itävaltalainen poliitikko. Körner toimi Itävallan presidenttinä vuosina 1951–1957.


title: Theodor Körner

text: Hän oli syntynyt Itävalta-Unkarin armeijan upseerin poikana Ujszonyssa, pienessä Komaromin kylässä nyk. Unkarissa. Körner opiskeli sotilasakatemiassa Hranicessa ja valmistui luutnantiksi 1894.


title: Theodor Körner

text: Hän palveli upseerina Agramissa (nykyinen Zagreb, Kroatia) ja oli ylennetty majuriksi 1904, jolloin hänestä tuli Itävallan armeijan päällystöä. Ensimmäisen maailmansodan aikana hän oli komentajana Italian rintamalla. Hän erosi sotilasuralta kenraalina 1924.


title: Theodor Körner

text: Körner oli kiinnostunut politiikasta ja hän liittyi sosiaalidemokraatteihin 1924. Hän palveli Itävallan liittopäivien puheenjohtajana 1933–1934. Kansalaissota Itävallassa ja itävaltalais-fasistien nousu Engelbert Dollfussin johdolla lopetti Körnerin uran poliitikkona. Hän oli vangittuna kuten muutkin opposition jäsenet. Toisen kerran hänet vangitsivat natsit toisen maailmansodan aikana.


title: Theodor Körner

text: Toisen maailmansodan jälkeen huhtikuussa 1945, Körneristä tuli Wienin pormestari. Körner oli vastuussa pommituksissa sodan aikana pahasti vaurioituneen Wienin jälleenrakentamisesta ja suunnittelusta. Karl Rennerin kuoleman jälkeen puolue nimitti Körnerin presidenttiehdokkaaksi, ja Körner voitti vaalit saatuaan 51 prosenttia äänistä. Körneristä tuli ensimmäinen suoraan kansanvaalilla valittu Itävallan presidentti 1951. Hän kuoli virassa toimiessaan 1957.


title: Theodor Körner

text: Körnerillä oli tietämystä asevoimista, ja hän kirjoitti teoksia sotilasteorioista. hänen mukaansa on nimetty Wienissä katu ja tieteen ja taiteen palkinto Theodor-Körner-Preis.


title: Maurice Durquetty

text: Maurice Durquetty (synnyin- ja kuolinajat ei tiedossa) oli ranskalainen pelotari ja olympiamitalisti. Hän voitti hopeaa Pariisin olympialaisissa 1900 yhdessä parinsa Etchegarayn kanssa.


title: Kulttuurinen pääoma

text: Kulttuurinen pääoma tarkoittaa tietoa, taitoa, älyä, kokemuksia, suhteita ja muuta ei-rahallista pääomaa jota yksilö voi käyttää menestyäkseen yhteiskunnassa.


title: Kulttuurinen pääoma

text: Kulttuurinen pääoma on yksi kolmesta sosiologi Pierre Bourdieun kehittämästä sosiaalisen vuorovaikutuksen rakennetta kuvaavasta termistä, joita käyttämällä ja keräämällä yksilö saavuttaa toimintamahdollisuuksia yhteiskunnassa. Pierre Bourdieu ja Jean-Claude Passeron käyttivät kulttuurisen pääoman käsitettä ensimmäisen kerran artikkelissa "Cultural Reproduction and Social Reproduction" (Kulttuurinen reproduktio ja sosiaalinen reproduktio), joka julkaistiin vuonna 1973. Pääomien muut muodot ovat taloudellinen pääoma ja sosiaalinen pääoma. Kulttuurinen ja sosiaalinen pääoma muodostavat yhdessä symbolisen pääomaluokan. Pääomat ovat joko yksityisomaisuutta tai yhteistä omaisuutta. Kun ne ovat yksityisomaisuutta, ne tuottavat valtaa.


title: Kulttuurinen pääoma

text: Artikkelissa "Cultural Reproduction and Social Reproduction" Bourdieu yritti selittää Ranskan koulutusjärjestelmän tulosten eroja 1960-luvulla. Sen jälkeen hän tarkasteli aihetta laajemmin ja kehitti sitä suhteessa muihin pääoman muotoihin teoksessa "The Forms of Capital" (Pääoman muodot) (1983) sekä suhteessa muun muassa korkeakoulutukseen teoksessa "The State Nobility" (Valtioaatelisto) (1996). Bourdieulle pääoma toimii sosiaalisena suhteena vaihdantajärjestelmässä, ja käsitettä laajennetaan kaikkiin niihin materiaalisiin ja symbolisiin tuotteisiin, jotka esiintyvät harvinaisina ja arvokkaina tietyssä sosiaalisessa muodostelmassa kulttuuripääoman toimiessa sosiaalisena suhteena vaihdantajärjestelmässä, joka sisältää kasaantuvan, valtaa ja statusta suovan kulttuurisen tiedon.


title: Kulttuurinen pääoma

text: Taloudellinen pääoma viittaa kansantalouden tuontantovälineisiin, joilla tuotetaan materaalisia hyödykkeitä kuten elintarvikkeita ja teollisuuden tuotteita. Kaikki materiaalinen, esimerkiksi maa, mineraali, biodiversiteetti, tehdas, työvoima, voidaan muuttaa tuotantovälineiksi, jolloin sitä voidaan muokata muuksi tavaraksi tai muuksi pääoman muodoksi. Pääomaa käytetään lisäpääoman hankkimiseksi, eli pääomalla voi hankkia muita pääoman muotoja. Pääomalla on taipumus kasautua ja liikkua harvempien omistajien käsiin. Kapitalistinen talousjärjestelmä perustuu kansallisvaltion laein ja väkivaltakoneiston voimin turvattuun taloudellisen pääoman yksityisomistukseen.


title: Kulttuurinen pääoma

text: Kulttuurinen pääoma käsittää kulttuurisesti syntyneet arvot joihin kuuluvat tieto, taidot, symbolit ja sosiaalinen status.


title: Kulttuurinen pääoma

text: Sosiaalinen pääoma voi tarkoittaa joko yhteisön sisäistä jäsenten välistä kykyä toimia keskenään ja erityisesti luottamusta toisiinsa tai henkilön toimintaa yhteisössä edistäviä sosiaalisia suhteita. Sosiaalinen pääomaa viittaa lyhyesti sanoen sosiaaliseen verkostoon.


title: Kulttuurinen pääoma

text: Pierre Bourdieun mukaan sosiaalinen pääoma muodostaa käyttötarkoituksensa perusteella kenttiä, joilla vallitsee tietyt säännöt sille, mitä sosiaalista pääomaa niillä käytetään ja mitä vaikutusta sillä on haltijansa asemaan kentällä. Kentät ovat luonteeltaan hierarkkisia ja ihmiset käyttävät niillä valtaa muihin nähden.


title: Kulttuurinen pääoma

text: Vallan määrä, eli se missä määrin yksilö antaa tai ottaa vastaan määräyksiä, riippuu hänen hallitsemastaan pääomasta. Kenttiä on yhtä monta kuin on sosiaalisia yhteisöjä. Kenttiä ovat esimerkiksi ammattialat, tuttavapiirit tai kansallisuus. Kenttä on sellainen sosiaalisen toiminnan alue, jossa ihmisillä on vaihdettavaa sosiaalisen pääoman muodossa.


title: Kulttuurinen pääoma

text: Kentän säännöt esiintyvät perinteinä, joita vahvimmat yksilöt luovat perustuen omaan etuunsa kentällä vallitsevien pääomavaatimusten suhteen, ja siirtävät ne normien mukana lapsille ja muille heikoille osapuolille. Yhteisö rankaisee normien rikkomisesta ottamalla pois tietyn määrän kentällä arvokasta pääomaa (esimerkiksi simputus ja kiusaaminen heikentävät yksilön statusta). Eri pääoman muodoilla on erivahvuiset painoarvot eri kentillä, ja pääomia voidaan vaihtaa toiseen. Tietyillä kentillä eri pääomat tuottavat eri määriä toisen pääoman tyyppiä.


title: Kulttuurinen pääoma

text: Yksilöt rakentavat itselleen habituksen, joka perustuu kentällä opittuihin normeihin, omiin fyysisiin ja psyykkisiin ja olosuhteisiin ja kentällä nautittuun etulyöntiasemaan muihin nähden.


title: David Robertson (golfaaja)

text: David Donaldson Robertson (21. maaliskuuta 1869 – 13. syyskuuta 1937) oli brittiläinen golfaaja ja olympiamitalisti. Hän voitti pronssia Pariisin olympialaisissa 1900. Robertsonin tulos oli 175 lyöntiä, ja hän jäi voittajasta Charles Sandsista kahdeksan lyönnin verran.


title: Habitus

text: Habitus (, hahmo, ulkomuoto, olemus, taipumus, kyky) on sosiologian käsite, joka viittaa ihmisen ulkoiseen olemukseen ja normien noudattamisen traditioon. Sitä kutsutaan 'ruumiillistuneeksi subjektiivisuudeksi'. Ihmisen "kasvot" ovat keskeinen osa habitusta, kuten myös "ryhti", joiden kautta ihminen tulkitsee paitsi omaa fyysistä ja psyykkistä, myös sosiaalista tilaansa.


title: Habitus

text: Nykyaikaisessa merkityksessään käsitteen esitteli Marcel Mauss. Myöhemmin sosiologi Pierre Bourdieu kehitteli käsitettä pidemmälle ja esitteli sen uudelleen. Nykyään habitus liitetään Bourdieun käsitykseen yksilön sosiaalisesti tuotetusta olemuksesta. Habitus on Bourdieun keino yhdistää yhteiskunnan objektiiviset rakenteet ja subjektiiviset toimijat yhdeksi kokonaisuudeksi.


title: Habitus

text: Sosiologiassa habitus kuvaa rajapintaa yksilön kehityspsykologisen historian ja yhteisön käyttämän vallan välillä. Ihmisen vuorovaikutus toisten kanssa tapahtuu kentillä, joilla yksilö kilpailee pääomasta. Yksilön kokemukset kentillä, opitut "roolit" ja niitä ylläpitävät "normit" ja fyysiset ja psyykkiset olosuhteet kiteytyvät yhteen habitukseksi.


title: Habitus

text: Yksinkertaistetusti habitus kokoaa yhteen yksilön koko elämän historiaan sisältyviä kokemuksia sekä havaitsemis- ja suhtautumistapoja. Habitus ilmentää tietyn yhteiskuntakerrostuman kulttuurin rakentumista yksilössä, joten habitus on yhteydessä yksilön luokka-asemaan, joka ohjaa ihmisen tapaa toimia. Habitusta voidaan pitää sekä yksilöllisenä että yhteisöllisenä asiana. Habitus on myös eräässä mielessä ihmisen koko olemisen tapa.


title: Eustace Miles

text: Eustace Hamilton Miles (s. 22. syyskuuta 1868 – 20. tammikuuta 1948) oli brittiläinen jeu de paumen pelaaja ja olympiamitalisti. Hän voitti hopeaa Lontoon olympialaisissa 1908. Miles hävisi turnauksen loppuottelun Jay Gould II:lle.


title: Uuskritiikki

text:
Uuskritiikki (The New Criticism) oli angloamerikkalaisen kirjallisuuskritiikin hallitseva suuntaus 1900-luvun puolessa välissä 1920-luvulta 1960-luvun alkuun. Sen kannattajat kiinnittivät huomiota tekstien erittelyyn (lähiluku) eli kirjallisuuden tekniseen ja muodolliseen rakenteeseen. He eivät käyttäneet tekstien tulkinnassa tekstin ulkopuolisia lähteitä, kuten elämäkertoja, tai huomioineet erityisesti psykologisia, yhteiskunnallisia tai historiallisia edellytyksiä ja ehtoja. Termin uuskritiikki keksi vuonna 1910 amerikkalainen Joel E. Springarn.
Uuskritiikki kiinnitti huomiota monimielisyyteen. Useat uuskriitikot ihastuivat tapaan, jolla teksti voi ilmaista monia samanlaisia merkityksiä. I. A. Richards lainasi 1930-luvulla Sigmund Freudin termiä ”ylitulkinta” (Überdeterminierung), (jonka Louis Althusser myöhemmin elvytti marxilaisessa poliittisessa teoriassa) viittaamaan niihin moniin merkityksiin, joiden hän uskoi olevan aina samanaikaisesti läsnä kielessä. Richardsille väite, että teoksella on ”yksi ja vain yksi todellinen merkitys” on ennakkoasenne.


title: Uuskritiikki

text: Vuonna 1954 William K. Wimsatt ja Monroe Beardsley julkaisivat esseen otsikolla "The intentional fallacy" (Intentioharha), jossa he vastustivat voimakkaasti tekijän intention, tai ”intentionaalisen merkityksen” pohdintaa. Wimsattille ja Beardsleylle kirjan sivulla olevat sanat olivat kaikkein tärkeimpiä; merkitysten tuominen tekstien ulkopuolelta oli aivan epäolennaista ja mahdollisesti häiritsevääkin. Tästä tuli keskeinen opinkappale uuskritiikin toiselle sukupolvelle.


title: Uuskritiikki

text:
Toisaalta Wimsatt esitti myös ajatuksen ”affektiivisesta harhasta”, suhtautumalla väheksyvästi lukijan erityiseen reaktioon (tai reaktion väkivaltaisuuteen) tekstin pätevänä mittapuuna (”mitä se on” vastaan ”mitä se saa aikaan”) tukeutumalla Antiikin kreikkalaisten katharsikseen ja kateksiin asti. Hän halusi myös sulkea pois viittaukset pois triviaaliset, mutta syvästi affektiiviset mainokset ja propagandan taiteellisen kaanonin ulkopuolelle.
Nämä harhat yhdessä voivat pyrkiä viittaamaan tekstiin ja sen toimintaan itsenäisenä kokonaisuutena, läheisenä, mutta silti itsenäisenä sekä tekijästä että lukijasta. Tämä kuvastaa aikaisemman venäläisen formalismin asennetta, ja sen yritystä kuvata runoutta mekanistisessa ja aikanaan orgaanisessa muodossa.


title: Uuskritiikki

text: Proosan tai runouden tekstin tutkiminen uuskriittisellä tyylillä vaatii huolellista, tiukkaa tekstin tarkkailua. Muodollisia elementtejä, kuten rytmiä, mittaa, asettelua, luonnehdintaa ja juonta käytettiin tekstin teeman tunnistamiseen. Teeman lisäksi uuskriitikot etsivät myös paradokseja, monimielisyyttä, ironiaa ja jännitteitä näyttääkseen toteen parhaan tulkinnan tekstistä. Lähestymistapaa on arvosteltu konservatiivisena yrityksenä eristää teksti kiinteänä, muuttumattomana kokonaisuutena, ehkäistynä ulkoisilta, esimerkiksi rodun, luokan ja sukupuolen vaikutteilta. Toisaalta uuskriittinen painotus ironiaan ja sen keskeinen pyrkimys hakea ristiriitoja ja jännitteitä voi viitata siihen epäilyn ja auktoriteettien epäluottamuksen politiikkaan, joka säilyi sitkeästi kylmän sodan vuosina uuskritiikin suosion mukana.


title: Uuskritiikki

text: Ehkä juuri siksi, että uuskritiikki oli käyttökelpoinen poliittisen kritiikin työkalu, se säilyi kylmän sodan ajan. Osallistuva lukeminen tai lähilukeminen on kirjallisuuskritiikin perustyökalu, jopa tuki jälkistrukturalismille, jolla on yhteyksiä radikaaliin poliittisen kulttuurin kritiikkiin. Uuskriittinen lukeminen antaa painoarvoa erityiseen yleisen kustannuksella, kiinnittäen huomiota yksityisiin sanoihin, syntakseihin ja siihen järjestykseen, jossa lauseet ja ajatukset avautuvat kun niitä luetaan. Tarkastellaan esimerkiksi mielikuvia, metaforia, ryhmiä, metriikkaa ja niin edelleen.


title: Uuskritiikki

text: Uuskritiikin johtavia nimiä ovat Wimsattin, Beardsleyn ja Richardsonin lisäksi:


title: Yhdysvaltain 10. vuoristodivisioona

text: 10. vuoristodivisioona on Yhdysvaltain maavoimien divisioona, joka on koulutettu suorittamaan tehtävänsä haastavissa olosuhteissa. Se on osa XVII maahanlaskujoukkoa, joka on valmiusjoukko, joka voidaan nopeasti lähettää eri puolille maailmaa. Divisioonan varuskunta on Fort Drum, New Yorkin osavaltiossa.


title: Georg de Laval

text: Patrik Georg Fabian de Laval (s. 16. huhtikuuta 1883 Tukholma – 10. maaliskuuta 1970 Tukholma) oli ruotsalainen ampuja ja nykyaikainen viisiottelija.


title: Georg de Laval

text: De Laval saavutti ammunnassa 50 metrin pistoolin joukkuekisassa hopeaa Yhdysvaltojen jälkeen Tukholman kotiolympialaisista 1912. Hänen lisäkseen joukkueessa kilpailivat Eric Carlberg, Vilhelm Carlberg ja Erik Boström. Samoissa kilpailuissa hän saavutti nykyaikaisesta viisiottelusta pronssia maanmiehiensä Gösta Lilliehöökin ja Gösta Åsbrinkin jälkeen.


title: Georg de Laval

text: Myös Georgin veljet Erik ja Patrik olivat urheilijoita.


title: Vapaasti hengittävä moottori

text: Vapaasti hengittävä moottori tarkoittaa polttomoottoria, jossa polttoaineen ja ilman seosta ei pakoteta (ahdeta) moottorin palotilaan, vaan se etenee sinne normaalilla ilmanpaineella. Suurin osa autojen bensiinimoottoreista on vapaasti hengittäviä, joskin moottoritekniikan kehitys ja päästönormien tiukentuminen ajaa moottorivalmistajia etenevästi turboahtimien käyttöön. Dieselmoottoreiden osalta turboahtaminen on lähes poikkeuksetta käytössä.


title: Vapaasti hengittävä moottori

text: Jotkin autonvalmistajat, kuten Volkswagen, ovat jopa massatuotantomalleissa siirtyneet käyttämään lähes yksinomaan turboahdettuja moottoreita sekä bensiini- että dieselautoissa.


title: Sayyid

text: Sayyid, fem. sadat, on islamin piirissä käytettävä arvonimi, joka annetaan niille profeetta Muhammadin jälkeläiselle, jotka ovat hänelle sukua hänen tyttärenpoikiensa Hasan ja Hussein kautta. Vastaava arvonimi naiselle on sadat. Arvonimi on usein ennen etunimeä.


title: Kuortaneen urheiluopisto

text: Kuortaneen urheiluopisto on vuonna 1950 perustettu, yksityisen Kuortaneen Urheiluopistosäätiön omistama urheiluopisto. Se sijaitsee Kantatie 66:n varrella Kuortaneen keskustan läheisyydessä Kuortaneenjärven rannalla. Kuortaneen urheiluopiston toiminta jakautuu hyvinvointi-, koulutus- ja valmennuskeskukseen sekä Sport Campiin, joita täydentävät palvelukeskuksen palvelut.


title: Kuortaneen urheiluopisto

text: Opiston rehtorina on lokakuusta 2014 lähtien toiminut Tapio Korjus ja Urheiluopistosäätiön toimitusjohtajana on maaliskuusta 2014 lähtien toiminut Jussi Töyrylä.


title: Kuortaneen urheiluopisto

text: Kuortaneen urheiluopiston alkuperäinen päärakennus, Eppula, korvattiin vuonna 2005 uudella päärakennuksella, jonka yhteyteen valmistui myös liikuntahotelli. Opiston alueella on lukuisia liikuntapaikkoja. Kuortanehallissa on 200 metrin juoksurata ja muut yleisurheilun suorituspaikat, ilma-aserata, kiipeilyseinä ja kuntosali. Lisäksi hallissa voi harrastaa esimerkiksi pallopelejä. Urheiluopiston alueella sijaitsevat myös jää-, uima-, keila-, golf-, urheilu- ja pallohallit sekä 16 tenniskenttää. Aholankankaan kangasmaastoissa on puolestaan lukuisia lenkkipolkuja.


title: Kuortaneen urheiluopisto

text: Kuortaneen urheilulukio sijaitsee Kuortaneen urheiluopiston välittömässä läheisyydessä.


title: Kuortaneen urheiluopisto

text: Kuortaneen urheiluopistolla on ollut neljä rehtoria:


title: Live Legacy

text: Live Legacy on Dissection-yhtyeen julkaisema livealbumi. Se julkaistiin vuonna 2003. Se nauhoitettiin Wacken Open Air -festivaalin keikalla, Saksassa, 8. elokuuta 1997. Se julkaistiin ensin bootleginä nimellä "Frozen In Wacken". Se sisälsi myös kappaleen "Night's Blood", joka poistettiin viralliselta versiolta, koska nauhoituksessa oli virheitä. "The Limited Boxset" (rajoitettu 1000 kappaleen painos) sisälsi myös "Gods Of Darkness - Live" - DVD:n


title: Varikko (autourheilu)

text: Varikko on moottoriurheilussa kilpailualueen lähettyvillä sijaitseva paikka, jossa huolletaan ja korjataan ajoneuvoa. Varikolla on usein huoltohenkilökunnan tiloja ja kilpa-ajoneuvon säilytyspaikka. Joissakin kisoissa, kuten Formula 1 -sarjassa, varikolla käydään kesken kisaa muun muassa tankkaamassa ja vaihtamassa renkaita.


title: Varikko (autourheilu)

text: Varikolla työskentelee pysähdyksen aikana useimmiten 21 työntekijää:Varikkokäynnillä kuljettaja ajaa autonsa varikkosuoralle ja pysähtyy tarkoin määrättyyn kohtaan tallin pilttuun eteen. Mekaanikot yleensä vaihtavat autoon uudet renkaat ja suorittavat tankkauksen. Toisinaan, jos esimerkiksi auton siivissä on vikaa, ne vaihdetaan. Kun kaikki tarvittava on tehty, päämekaanikko nostaa kyltin ja kuljettaja palaa takaisin radalle. Yleensä normaali varikkokäynti kestää 6–10 sekuntia.


title: Jack Flett

text: John "Jack" Flett (19. marraskuuta 1871 Kildonan (nykyisin Winnipegin kaupunginosa) – 13. joulukuuta 1932 West Vancouver) oli kanadalainen haavipalloilija ja olympiavoittaja. Hän oli mukana Shamrock Lacrosse Teamin kultaa voittaneessa joukkueessa Saint Louisin olympialaisissa 1904.


title: Ralliraita

text: Ralliraita on vuonna 2009 ensi-iltansa saanut suomalainen Markku Pölösen ralliaiheinen elokuva. Pääosissa esiintyvät muun muassa Olavi Uusivirta, Heikki Silvennoinen, Mika Nuojua, Peter Franzén ja Kai Hyttinen. Näiden lisäksi pienemmissä rooleissa nähdään muiden muassa Aake Kalliala, Sakari Kuosmanen, Satu Silvo ja Antti Virmavirta.


title: Ralliraita

text: Musiikista vastaa Kotiteollisuus kappaleellaan ”Pää kylmänä”.


title: Ralliraita

text: Autoista kaiken tietävä "Luumu" (Olavi Uusivirta) jää kiinni lukuisista autoryöstöistä. Vankilasta päästyään vanhemmat lähettävät hänet maalle - kauas autohoukutuksista. Luumun setä, "Sladi" (Heikki Silvennoinen) on autokoulunopettaja ja entinen rallikartanlukija. Luumu tutustuu myös Pekkariseen (Kai Hyttinen), joka on entinen huippukuski ja jolla nyt on oma rallitalli: Team SuSa. Team SuSa ja kilpailijatalli Torppo Star Team ajautuvat erimielisyyksiin ja päätyvät kisaamaan keskenään.


title: Pereira

text: Pereira on kaupunki Kolumbiassa ja Risaraldan departmentin pääkaupunki. Se sijaitsee pienessä laaksossa Andien länsiosissa. Pereira on strategisesti tärkeällä paikalla kahvinviljelyalueella lähellä Bogotáa, Calia ja Medellíniä sekä merta. Kaupungin väkiluku vuonna 2011 oli 386 100 asukasta.


title: Helmut Rahn

text: Helmut Rahn (16. elokuuta 1929 Essen − 14. elokuuta 2003 Essen) oli saksalainen jalkapalloilija, joka pelasi keskikentällä. Hän voitti maailmanmestaruuden vuoden 1954 maailmanmestaruuskilpailuissa.


title: Helmut Rahn

text: Rahn aloitti uransa vuonna [938 Altenessen 1912 -nimisessä seurassa. Vuonna 1946 hän siirtyi SC Oeldeen, jossa hän teki yhteensä 41 maalia. Kaudella 1950−1951 Rahn pelasi Sportfreunde Katernbergissa.


title: Helmut Rahn

text: Rahnin uran menestyksekäin jakso sijoittuu vuosille 1951−1959, jolloin hän pelasi Rot-Weiss Essenissä. Hän voitti Saksan cupin vuonna 1953 ja Bundesliiga-mestaruuden 1955. Hän pelasi kauden 1959−1960 1. FC Kölnissä, josta hän siirtyi hollantilaiseen FC Twenteen.


title: Helmut Rahn

text: Vuonna 1963 Rahn siirtyi takaisin Saksaan ja MSV Duisburgiin. Hän lopetti uransa vuonna 1965 polviongelmien takia.


title: Helmut Rahn

text: Rahn muistetaan ehkäpä parhaiten tasoitusmaalistaan 2–2 ja voittomaalistaan 3–2 loppuottelussa Unkaria vastaan vuoden 1954 maailmanmestaruuskilpailuissa. Kaikkiaan hän teki tuossa turnauksessa neljä maalia. Hän oli Saksan joukkueessa myös seuraavissa MM-kilpailuissa 1958, joissa Saksa sijoittui neljänneksi. Kyseisissä kisoissa Rahn teki Jugoslaviaa vastaan kymmenennen maalinsa maailmanmestaruuskilpailuissa ja hänestä tuli kolmanneksi eniten MM-maaleja tehnyt pelaaja Just Fontainen ja Sándor Kocsisin jälkeen ja ensimmäinen vähintään neljä maalia kaksissa eri kilpailuissa tehnyt pelaaja.


title: Helmut Rahn

text: Yhteensä Rahn pelasi Länsi-Saksan maajoukkueessa 40 peliä ja teki niissä 21 maalia. Hänet tunnettiin myös lempinimellä "Der Boss" (pomo). Rahn kuoli kaksi päivää ennen 74-vuotispäiviään 14. elokuuta 2003 Essenissä.


title: Helmut Rahn

text: Rahnin muistolle pystytettiin 11. heinäkuuta 2004 50 vuotta "Bernin ihmeenä" tunnetun loppuottelun jälkeen muistopatsas Georg Melches Stadionin lähistölle, hänen mukaansa nimetyn tien varrelle.


title: Volker Beck (yleisurheilija)

text: Volker Beck (s. 30. kesäkuuta 1956 Nordhausen) on itäsaksalainen yleisurheilija ja 400 metrin aitajuoksun olympiavoittaja.


title: Volker Beck (yleisurheilija)

text: Beck voitti nuorten Euroopan-mestaruuskilpailuissa 1975 hopeaa 400 metrin aitajuoksussa ja kultaa 4 × 400 metrin viestijuoksussa. Vuonna 1977 hän voitti aitajuoksun Euroopan cupin finaalissa ja sijoittui maailmancupissa toiseksi sekä päälajissaan että aidattomalla 400 metrillä. Akillesjänneleikkaus piti hänet jonkin aikaa poissa huipulta, mutta talvella 1980 hän juoksi sisäradoilla 400 metriä hyvään aikaan 46,0 s ja koki seuraavana kesänä uransa huippuhetken Moskovan olympialaisissa.


title: Volker Beck (yleisurheilija)

text: Parhaat länsimaalaiset urheilijat olivat poissa Moskovan olympialaisista, ja 400 metrin aitajuoksusta puuttui muun muassa maailmanennätysmies Edwin Moses. Beck pääsi olympialaisten alkueristä helposti jatkoon ajalla 50,35 s ja voitti välieränsä edelleen vaatimattomalla ajalla 50,36 s. Loppukilpailu käytiin koleassa ja tuulisessa säässä. Beck juoksi ulommaista rataa ja nousi loppusuoralla muiden ohi voittoon. Hänen kultamitaliaikansa oli 48,70 s, ja isäntämaan Vasili Arhipenko hävisi hänelle 0,16 sekuntia. Toisen mitalinsa Beck sai 4 × 400 metrin viestistä, jossa hän ankkuriosuudella joutui päästämään 400 metrin juoksun olympiavoittajan, Neuvostoliiton Viktor Markinin niukasti edelleen. Itä-Saksan loppuaika oli 3.01,3 s ja eroa Neuvostoliittoon oli 0,2 sekuntia.


title: Volker Beck (yleisurheilija)

text: Vuonna 1981 Beck voitti vielä aitajuoksun Euroopan cupin finaalissa ja sijoittui maailmancupissa toiseksi mutta ei enää sen jälkeen menestynyt kansainvälisissä kilpailuissa.


title: Kuortaneen kirkko

text: Kuortaneen kirkko on Kuortaneen seurakunnan järjestyksessään toinen kirkko. Vaikka kirkon puuhamiehinä olivat Krister Gustav Åkerman ja nimismies Erik Björck, jäi rakennuslupa kirkolta ilmeisesti hakematta. Kirkon kuitenkin rakensi Antti Hakola ja se valmistui vuonna 1777. Ennen nykyistä kirkkoa lähes samalla paikalla sijaitsi vuonna 1654 rakennettu tornillinen pitkäkirkko.


title: Kuortaneen kirkko

text: Kuortaneen kirkko on useiden 1700-luvun loppupuolen kirkkojen tapaan puurakenteinen ja pohjaltaan ristinmuotoinen ristikirkko. Kirkossa on kaikkiaan 24 kulmaa ja istumapaikkoja on 1 200 ihmiselle. H. A. Barkmanin maalaama alttaritaulu kuvaa Jeesusta ristinpuulla. Olof Häggblad rakensi kirkon viereen kellotapulin 1837.


title: Kuortaneen kirkko

text: Kuortaneen kirkko ympäristöineen kuuluu Suomen valtakunnallisesti merkittäviin rakennettuihin kulttuuriympäristöihin.


title: Manizales

text: Manizales on kaupunki Kolumbiassa ja Caldasin departementin pääkaupunki. Kaupunki sijaitsee Andien alueella sisämaassa. Kaupungin pinta-ala on 508 km² ja väkiluku on 414 349 asukasta (2005).


title: Manizales

text: Kaupunki kolumbialaisen kahvin päätuotantokeskus (kaupungin virallinen motto kuuluukin suomeksi "Avoimien ovien kaupunki – maailman kahvipääkaupunki") ja tärkeä koulu- ja kulttuurikaupunki.


title: Denis St. George Daly

text: Denis St. George Daly (5. syyskuuta 1862 – 16. huhtikuuta 1942) oli irlantilainen poolopelaaja ja olympiavoittaja. Hän oli mukana Foxhunters Hurlinghamin kultaa voittaneessa joukkueessa Pariisin olympialaisissa 1900.


title: Waden puolustus

text: Waden puolustus on shakkiavaus, joka alkaa yleensä siirroilla:


title: Waden puolustus

text: Avaus voi transponoitua myös siirroista 1.Rf3 d6 2.d4 Lg4.


title: Waden puolustus

text: Avaus on nimetty brittiläisen kansainvälisen mestarin Bob Waden mukaan. Suurmestareista muun muassa Julian Hodgson, Michael Adams, Vlastimil Jansa ja Tony Miles ovat käyttäneet avausta.


title: Waden puolustus

text: Peli jatkuu Waden puolustuksessa yleensä siirroilla 3.c4, e4, e3 tai g3.


title: Kuvauspaikkajärjestäjä

text: Kuvauspaikkajärjestäjä () on elokuva- ja televisiotuotannossa henkilö, joka huolehtii kuvausstudion ulkopuolisten kuvauspaikkojen etsinnästä ja niihin liittyvistä käytännön järjestelyistä kuvausten aikana. Tehtävät jakautuvat selkeästi kahteen eri kokonaisuuteen: kuvauspaikkojen etsimiseen () sekä kuvausjärjestelyihin valituissa kuvauspaikoissa. Suuremmissa elokuvamaissa nämä tehtävät on eriytetty eri henkilöille tai työryhmille, mutta suomalaisissa elokuvatuotannoissa kuvauspaikkajärjestäjille kuuluu yleensä kaikki kuvauspaikkoihin liittyvä alkaen niiden etsinnästä ja päättyen niiden siivoukseen ja ennalleen palauttamiseen kuvausten jälkeen.


title: Kuvauspaikkajärjestäjä

text: Kuvauspaikkajärjestäjä (usein vain "järjestäjä") huolehtii elokuvatuotannon kuvauspaikkojen etsimisestä yhdessä ohjaajan, kuvaajan ja lavastajan kanssa, kuvauspaikkojen järjestelyistä, kuten kuvausluvista, parkkipaikoista, saniteettitiloista ja huoltotiloista sekä tuotannon käytännön logistiikasta eli kuljetuksista ja kyydistyksistä, niiltä osin kuin osastot eivät itsenäisesti niitä hoida.


title: Kuvauspaikkajärjestäjä

text: Järjestäjän työnkuva voi eri maissa ja eri tuotantoyhtiöissä olla erilainen. Esimerkiksi Yleisradiossa järjestäjä-nimikkeellä toimivan päävastuuna on perinteisesti ollut teatterin tarpeistonhoitajan tapaan lavastuksessa tarvittava rekvisiitta, kun taas laajempia kuvauspaikkojen etsintä- ja järjestelytehtäviä on voinut tehdä "tuotantomestariksi" tai "tuotantojärjestäjäksi" kutsuttu henkilö. Elokuvatuotantojen rekvisiitan osalta kuvauspaikkajärjestäjä huolehtii suuremmista liikkuvista esineistä ja lavastusryhmän "rekvisitööri" kaikesta pienemmästä esineistöstä.


title: Kuvauspaikkajärjestäjä

text: Kuvauspaikkoja ryhdytään etsimään siinä vaiheessa, kun käsikirjoituksen niin sanottu kuvausversion on valmistunut ja hyväksytty. Ohjaaja ja lavastaja antavat järjestäjälle location briefin eli kertovat millainen paikka kuvauspaikaksi halutaan ja näillä ohjeilla järjestäjä aloittaa työnsä.


title: Kuvauspaikkajärjestäjä

text: Kuvauspaikkojen etsinnässä järjestäjän tärkeimpiä työvälineitä ovat auto, kamera ja muistiinpano- ja mittausvälineet sekä kartta, karttaohjelmat, paikallistuntemus ja hyvät sosiaaliset taidot. Myös paikallishistorian tuntemus auttaa kuvauspaikkojen etsinnässä erityisesti, jos tehdään eri aikakausille sijoittuvaa elokuvaa tai sarjaa. Yksityisasuntojen etsimisessä voi käyttää hyväkseen kiinteistövälityssivustoja, mutta monesti niin sanottu ”puskaradio” on myös hyvin tehokas väline.


title: Kuvauspaikkajärjestäjä

text: Riippuen ohjaajasta, järjestäjä voi joutua hakemaan useitakin vaihtoehtoja yhtä kuvauspaikkaa varten, koska myös löytyneet kuvauspaikat voivat herättää uusia ideoita luovissa tekijöissä. Toisaalta ei ole kovinkaan tavatonta, että ohjaajat eivät osaa tai halua tehdä päätöstä yhden vaihtoehdon perusteella, vaan haluavat joka tapauksessa useita vaihtoehtoja.


title: Kuvauspaikkajärjestäjä

text: Järjestäjällä on pieni mahdollisuus vaikuttaa kuvauspaikkojen valintaan omalla työllään. Otetut mallikuvat vaikuttavat paljon sekä myös paikan esittely tuotannollisessa mielessä voi vaikuttaa päätökseen. Aktiivisesti kuvauspaikkoja etsiville järjestäjille alkaa nopeasti kertyä kuvauspaikka-arkistoa, jota voi käyttää hyödyksi myöhemmissä tuotannoissa.


title: Kuvauspaikkajärjestäjä

text: Kun kuvauspaikat ovat löytyneet ja varmistuneet, alkaa järjestäjän toinen vaihe tuotannossa. Järjestäjän ennakkovalmistelutöihin kuuluvat muun muassa lupien hakeminen kiinteistöjen omistajilta, kaupungin virastoista, poliisilta ja maan omistajilta. Tuotantoajoneuvojen perillepääsy ajo-ohjeineen, pysäköintitilojen varaaminen kuvauspaikan läheisyyteen ja ajoneuvoliikenteen ohjaus kuuluvat myös järjestäjän tehtäviin. Teiden ja katujen varsilla kuvattaessa järjestäjä huolehtii myös tarvittavien liikennejärjestelyjen teosta sekä liikenteenpysäyttäjien hankinnasta ja perehdytyksestä.


title: Kuvauspaikkajärjestäjä

text: Kuvauspaikkajärjestelijä käy valituilla kuvauspaikoilla tutustumis- ja suunnittelukäynnillä yhdessä ohjaajan, apulaisohjaajan, kuvaajan, äänittäjän, lavastajan ja tuotantopäällikön kanssa. Tätä ennakkokatselmusta kutsutaan Suomessakin termillä recce, joka tulee englannin sanasta "reconnaissance" eli tiedustelu.


title: Kuvauspaikkajärjestäjä

text: Järjestäjä on yleensä ensimmäisenä kuvauspaikalla ja lähtee viimeisenä sieltä. Järjestäjä huolehtii asioista, jotka eivät kuulu minkään muun osaston toimialaan sekä tarvittaessa avustaa muita osastoja omissa töissään. Kuvausten aikana järjestäjä muun muassa ohjaa kuvauspaikoilla autot ja ihmiset oikeille paikoilleen, huolehtii kuvauspaikkojen sulutuksesta eli siitä ettei sinne pääse asiattomia henkilöitä väärään aikaan sekä vastaa yhteydenpidosta kuvauspaikan omistajaan tai haltijaan.


title: Kuvauspaikkajärjestäjä

text: Yksityisasunnoissa tai muissa vuokratuissa tiloissa tapahtuvia kuvauksia varten järjestäjä huolehtii tilojen suojauksesta ennen kuvausten alkua. Tähän käytetään muun muassa erilaisia suojamattoja ja -muoveja sekä paikkoja saatetaan tyhjentää etukäteen irtaimistosta, jota ei kuvauksissa tarvita. Kuvauspaikka myös digikuvataan läpikotaisin ennen muita toimenpiteitä, jolloin kuvat toimivat sekä apuna kuvauspaikan palauttamisessa alkuperäiseen kuntoon että mahdollisissa vauriotilanteiden selvittelyissä.


title: Kuvauspaikkajärjestäjä

text: Kuvauksia varten tehtävät liikennejärjestelyt ovat järjestäjän tehtäviä. Niitä varten on hankittava luvat liikenteen poikkeusjärjestelyiden tekemiseksi yleensä kaupunkien rakennusvirastoilta, mutta joskus myös poliisilta. Liikennejärjestelyitä varten järjestäjän varustukseen kuuluu aina kokoelma erilaisia virallisia liikennemerkkejä ja liikenteen ohjaamiseen tarkoitettuja välineitä.


title: Kuvauspaikkajärjestäjä

text: Järjestäjä tekee tiivistä yhteistyötä lavastajien kanssa. Järjestäjän vastuulla on muun muassa eläinten hankkiminen kuvauksiin, kun taas lavastusosasto vastaa hevoskärryjen hankkimisesta. Myös kuvissa näkyvät ajoneuvot kuuluvat järjestäjän työkenttään. Eläimiä ja ajoneuvoja hoitamaan tulevat yleensä niiden omistajat tai muut perehtyneet ammattilaiset.


title: Kuvauspaikkajärjestäjä

text: Järjestäjälle kuuluu myös kuvauspaikkojen loppusiivous ja tilojen palauttamisen kuvausta edeltävään kuntoon.


title: Recce

text: Recce tarkoittaa elokuva-alan ammattikielessä kuvauspaikkojen ennakkokatselmusta tulevien kuvausten kannalta. Sana tulee sanasta "reconnaissance" eli tiedustelu.


title: Recce

text: Reccen tarkoitus on, että kuvauspaikalla käydään läpi kaikki kuvaustilanteeseen liittyvät asiat, kuten kuvauspaikkajärjestelyt, kuvasuunnitelma, valaisutyöt, lavastus ja rekvisitointi sekä mahdolliset muut esille tulevat asiat kuten aikataululliset asiat tai työvoiman tarve.


title: Recce

text: Recceen osallituvat yleensä ohjaaja, kuvaaja, lavastaja, valaisija, järjestäjä, apulaisohjaaja sekä tuotantopäällikkö. Jokainen tekijä tekee oman reccemuistionsa katselmuksen perusteella, mutta vain apulaisohjaajan tai tuotantopäällikön muistio julkaistaan laajemmin työryhmän vastaaville tekijöille.


title: Recce

text: Recce on tärkeä osa tuotantoa, koska sen avulla tekijöille piirtyy tarkempi kuva halutusta lopputuloksesta sekä olosuhteista, joissa siihen tullaan pyrkimään.


title: Sadok Sassi

text: Sadok "Attouga" Sassi (, s. 15. marraskuuta 1945 Tunis, Tunisia) on entinen tunisialainen jalkapallomaalivahti. Hän pelasi koko uransa Tunisian pääsarjassa Club Africainissa. Sassi kuului myös uransa aikana Tunisian jalkapallomaajoukkueen vakiopelaajiin ja oli mukana vuoden 1978 jalkapallon MM-kisoissa, mutta loukkaantui juuri ennen avausottelua. Maajoukkueessa Sassi pelasi Tunisian jalkapalloliiton mukaan 110 ottelua, joka on myös maan ennätys.


title: Sadok Sassi

text: Jalkapallouransa päätyttyä Sassi jatkoi töitä Club Africainin johtotehtävissä.


title: USS Constitution

text: USS Constitution on Yhdysvaltain laivaston puurunkoinen kolmimastoinen 44-tykkinen fregatti. Alus on yksi kuudesta Yhdysvaltain kongressin 27. maaliskuuta 1794 hyväksymästä fregatista. Alus on maailman vanhin "täydessä palveluksessa" oleva sota-alus. Britannian kuninkaallisella laivastolla nimellisesti palveluksessa oleva HMS "Victory" on "Constitutionia" vanhempi. "Victory" on kuitenkin pysyvästi sijoitettu kuivatelakalle, eikä se ole purjehduskelpoinen.


title: USS Constitution

text: Aluksen suunnitteli Joshua Humphrey, ja se tilattiin Edmund Hartt'm telakalta Bostonista Massachusettsista. Aluksen valmistuksesta vastasivat George Claghorn ja Samuel Nicholson. Se laskettiin vesille 21. lokakuuta 1797, ja se nimettiin kunnianosoituksena Yhdysvaltain perustuslaille. Alus valmistui 23. heinäkuuta 1798 ensimmäisenä päällikkönään Samuel Nicholson.


title: USS Constitution

text: Aluksen kolme mastoa keulamasto, isomasto ja mesaanimasto olivat korkeudeltaan 60, 67 ja 52,6 metriä, ja niiden kokonaispurjepinta-ala oli 3 968 m².


title: USS Constitution

text: Aktiivisena sota-aluksena "Constitution" osallistui Yhdysvaltain ja Ranskan väliseen ns. "kvasisotaan" vuosina 1798-1800, ensimmäiseen barbareskisotaan (1801-1805) ja vuoden 1812 sotaan.


title: USS Constitution

text: Yhdysvaltain sisällisodan aikaan alus toimi Pohjoisvaltioiden koululaivana sijoitettuna Yhdysvaltain laivastoakatemiaan. Myöhemmin aluksesta tehtiin kelluva kasarmi, ja se poistui laivaston vahvuudesta.


title: USS Constitution

text: Alus nimettiin 1. joulukuuta 1917 "Old Constitutioniksi," sillä sen nimi haluttiin vapauttaa uuden taisteluristeilijän USS "Constitutionin" käyttöön, mutta kun uusi taisteluristeilijä peruttiin Washingtonin laivastosopimuksen seurauksena kesken rakennustöiden, alkuperäinen "Constitution" sai nimensä takaisin 24. heinäkuuta 1925. Alus restauroitiin vuonna 1925, ja se palasi nimelliseen palvelukseen vuonna 1935. Myöhemmin alusta on korjattu 1970- ja 1990-luvuilla, ja se jatkaa palveluksessa laivaston PR-tehtävissä. Vuodesta 2007 vuoteen 2010 "Constitution" oli telakalla korjattavana. Telakoinnin yhteydessä vanhoja muutoksia purettiin ja alusta palautettiin kohti alkuperäistä asuaan.


title: Tunisian jalkapalloliitto

text: Tunisian jalkapalloliitto (, ) on tunisialaisen jalkapallon korkein järjestö, joka perustettiin 29. maaliskuuta 1957. Se on ollut FIFA:n ja CAF:n jäsen vuodesta 1960.


title: Tunisian jalkapalloliitto

text: Tunisiassa perustettiin ensimmäinen jalkapalloseura vuonna 1906, Tunis FC, joka muutti nimensä kuusi päivää myöhemmin muotoon Racing Club Tunis. Marraskuussa 1907 alettiin pelaamaan ensimmäistä kertaa Tunisian mestaruudesta viiden joukkueen sarjalla. Kolme isompaa seuraa olivat Racing Club, Football Club ja Sporting Club, sekä kaksi koulujoukkuetta Lycée Carnot ja Sadiki College. Tämän myötä varsinaista pääsarjaa alettiin kehittämään vuosien saatossa ja useampia seuroja alkoi syntymään. 1921 perustettiin Tunisian jalkapalloliiga, jota hallinnoi Ranskan jalkapalloliitto. Tunisian itsenäistyttyä 1956 perustettiin vuotta myöhemmin 29. maaliskuuta 1957 Tunisian jalkapalloliitto. Vanha sarja päättyi kauteen 1956–1957 ja tilalle tuli Division 1 nimellä tunnettu pääsarja, joka koostui 12 seurasta. Lisäksi alempi sarja Honor division jaettiin kolmeen lohkoon (pohjoinen, etelä ja keski). Myöhemmin kaudella 1998–1999 sarjasta tuli ammattilaissarja ja se muutettiin muotoon Ligue Professionnelle 1 lyhyemmin Ligue 1 Pro.


Tunisian jalkapalloliitto


title: Van ’t Kruijsin avaus

text: Van ’t Kruijsin avaus on shakkiavaus, jossa valkea siirtää


title: Van ’t Kruijsin avaus

text: Avaus on nimetty Maarten van ’t Kruijsin mukaan. Hän oli shakin Alankomaiden mestari vuonna 1878. Avaus on epätavallinen ja harvoin pelattu, joten se luokitellaan ECO-järjestelmässä luokkaan A00.


title: Van ’t Kruijsin avaus

text: 1.e3 on valkean aloitussiirroista yhdenneksitoista suosituin. ChessGames.comin tietokannan Van ’t Kruijsin avauksen peleistä musta on voittanut noin 45 prosenttia valkean 35:tä vastaan.


title: Van ’t Kruijsin avaus

text: Siirtoa ei voi kuitenkaan kutsua huonoksi, sillä 1.e3 ei luo valkean asemaan heikkouksia ja johtaa usein käänteiseen ranskalaiseen puolustukseen mustan vastatessa 1...e5, jolloin valkea pelaa tempon edellä. Toinen yleinen transponaatio on kuningatargambiittiin. Esimerkiksi jatkossa 1...d5 2.d4 e6 3.c4.


title: Van ’t Kruijsin avaus

text: Avaus ei ole suosittu huippupelaajien keskuudessa, mutta esimerkiksi Pavel Blatny, Aron Nimzowitsch ja Bent Larsen ovat käyttäneet sitä. Myös Garri Kasparov pelasi 1.e3 Fritziä vastaan tarkoituksenaan saada ohjelma ulos avauskirjastostaan.


title: Iron Maiden (täsmennyssivu)

text: Iron Maiden voi tarkoittaa seuraavia asioita:


title: Wildeshausen

text: Wildeshausen () on Oldenburgin piirikunnan pääkaupunki, Ala-Saksin osavaltiossa, Saksassa. Asukkaita Wildeshausenissa oli 31. joulukuuta 2006 18 554 ja väestötiheys oli 207 as/km². Kaupungin pinta-ala on 89,47 neliökilometriä. Wildeshausenin pormestari on Dr. Kian Shahidi.


title: Wildeshausen

text: Wildeshausen sijaitsee Bundesstraße 213 -tien ja Bundesautobahn 1:n (A1) risteämäkohdassa. Lähimmät suuret kaupungit ovat Oldenburg noin 35 kilometrin päässä pohjoisessa, Bremen noin 40 km:n päässä koillisessa ja Osnabrück noin 90 km:n päässä etelässä.


title: Wildeshausen

text: Vuonna 2006 pidetyissä kunnallisvaaleissa Saksan kristillisdemokraattinen unioni (CDU) sai 13 paikkaa Wildeshausenin kunnanvaltuustossa. SPD sai kymmenen paikkaa, Wählergruppe neljä paikkaa, FDP kolme paikkaa ja Vihreät kaksi paikkaa.


title: Wildeshausen

text: Wildeshausenin yhteistyökaupunki on Ranskassa sijaitseva Evron.


title: Wildeshausen

text: Wildeshausen muodostuu seuraavista kaupunginosista ()


title: Torjuntasukeltaja

text: Torjuntasukeltaja on sotilassukeltaja, jonka tehtäviä ovat mm. erilaiset tarkastussukellukset. Sotilassukeltajien nimitykset vaihtelevat eri maissa ja ovat vaihdelleen eri aikakausina. Nimitys torjuntasukeltaja on ollut käytössä Suomessa.


title: Torjuntasukeltaja

text: Suomessa osa laivaston kouluttamista sukeltajista on nimitetty torjuntasukeltajiksi. Torjuntasukeltajien tehtäviä ovat mm. alusten ja satamapaikkojen tarkastukset.


title: Torjuntasukeltaja

text: Torjuntasukeltajat on toisinaan virheelliseti sekoitettu työsukeltajiin. Laivaston työsukeltajat koulutetaan omalla kurssillaan. Kurssilla perehdytään pintailmalaitteiden käyttöön ja työsukellusmenetelmiin.


title: Kilpikonna-avaus

text: Kilpikonna-avaus on shakkiavaus, jota kuvaavat siirrot


title: Kilpikonna-avaus

text: Valkean toinen siirto suojelee e4-sotilaan, mutta tukkii samalla oman d-sotilaansa. Tämän takia valkea usein sivustoi kuningatarlähettinsä. Avaus sijoitetaan ECO-koodistolla luokkaan C20. Avausta pidetään valkealle heikkona, eikä sitä näe huipputasolla. Avauksen harvinaisuudesta kertoo se, että ChessGames.comin tietokanta ei sisällä yhtään peliä, jossa avausta olisi käytetty.


title: Jet Airways

text: Jet Airways (IATA: 9W, ICAO: JAI, kutsukoodi: JET AIRWAYS) on intialainen lentoyhtiö, joka perustettiin vuonna 1993, ja pääsi aloittamaan kilpailun valtio-omisteista lentoyhtiötä Air Indiaa vastaan vuonna 1995, kun monopoliaseman Air Indialle vuodesta 1953 saakka taannut laki oli kumottu Intiassa vuonna 1994. Jet Airways on Bombay Stock Excangessä noteerattu pörssiyhtiö, jonka osakkeista suurin osa on intialaisen liikemiehen Naresh Goyalin määräysvallassa.


title: Jet Airways

text: Se on nykyisellään (2012) markkinaosuudeltaan Intian suurin lentoyhtiö. Yhtiöllä on 76 kohdetta eri puolilla maailmaa ja sillä on yhteensä 101 lentokonetta sekä 49 konetta tilauksessa.


title: Jet Airways

text: Etihad Airways osti 24 prosentin osuuden Jet Airwaysistä vuonna 2013.


title: Jet Airways

text: Yhtiön solmukohtia ovat Chhatrapati Shivajin kansainvälinen lentoasema ja Indira Gandhin kansainvälinen lentoasema.


title: Jet Airways

text: Heinäkuussa 2008 laivaston keski-ikä oli 4,1 vuotta.


title: Termonfeckin

text: Termonfeckin () on kylä Louthin kreivikunnassa läntisessä Irlannissa.


title: Termonfeckin

text: Kylässä sijaitsi keskiajalla luostari, joka perustettiin perimätiedon mukaan 600-luvulla. Luostari suljettiin Henrik VIII:n reformaation jälkeen 1540.


title: Termonfeckin

text: Termonfeckinin pääelinkeinoihin kuuluvat maatalous ja matkailu, erityisesti golfkurssit. Nähtävyyksiin kuuluu 1400- tai 1500-luvulta peräisin oleva kolmikerroksinen tornilinna, hautausmaa muistomerkkeineen sekä vanha An Grianan -collegetalo.


title: Termonfeckin

text: Kylän asukasluku vuonna 2002 oli 2016 henkeä.


title: Kovasin

text: Kovasin eli hiomakivi (myös liippakivi) on työkalu, jolla teroitetaan metallisia työkaluja, esimerkiksi puukkoja, kirveitä, talttoja ja viikatteita.


title: Kovasin

text: Nykyisin useimmat hiomakivet tehdään synteettisesti alumiinioksidista. Perinteisesti hiomakivet on tehty kuitenkin luonnonkivestä kuten fylliitistä. Suomessa hiomakiviä eli kovasimia on louhittu muun muassa Längelmäellä jo yli 300 vuotta.


title: Kovasin

text: Työkaluja teroitettaessa kovasimen tulee olla märkä. Hiomakivi pidetään märkänä kostuttamalla sitä käytön aikana reilusti vedellä.


title: Torre-hyökkäys

text: Torre-hyökkäys on shakkiavaus, joka alkaa yleensä siirroilla


title: Torre-hyökkäys

text: Toinen muoto avauksesta on


title: Torre-hyökkäys

text: Myös siirtojärjestykset voivat vaihdella.


title: Torre-hyökkäys

text: Avaus on nimetty Carlos Torre Repetton mukaan. Huippupelaajista avausta on käyttänyt etenkin Jan Timman.


title: Torre-hyökkäys

text: Avaus voi transponoitua useiksi eri avauksiksi, jos valkea pelaa varhaisen c4-siirron.


title: Kenzo Takada

text: Kenzo Takada (高田賢三 Takada Kenzō, synt. 27. helmikuuta 1939 Himeji, Japani) on japanilainen muotisuunnittelija. Hän on hajuvesistään, ihonhoitotuotteistaan ja vaatteistaan kansainvälisesti tunnetun Kenzo-brändin luoja.


title: Kenzo Takada

text: Kenzon kiinnostus muotia kohtaan kehittyi jo varhaisessa vaiheessa, erityisesti hänen luettuaan siskonsa lehtiä. Hän opiskeli Koben yliopistossa, josta hän lopulta jättäytyi pois, vastoin perheensä tahtoa. Vuonna 1958 hän liittyi Tokion Bunka Fashion Collegeen, joka oli vasta avannut ovensa miesopiskelijoille.


title: Kenzo Takada

text:
Saatuaan todistuksen hän asettui Pariisiin vuonna 1964, mutta hänellä oli aluksi sopeutumisvaikeuksia. Hän yritti saada paikkansa muotimaailmasta, hän kävi muotinäytöksissä, hankki kontakteja mediaan ja myymällä hahmotelmia.
Kenzon ensimmäiset kokeilut alkoivat vasta kun hänellä oli varaa ostaa materiaaleja kirpputorilta. Suurin osa materiaaleista oli peräisin hänen isoäitinsä ompelukorista. Kenzo sai aikaan useita rohkeita kankaita joista tehdä vaatteita.


title: Kenzo Takada

text: Kenzo alkoi menestyä vuonna 1970; vuoden aikana hän piti ensimmäisen muotinäytöksenä Vivienne Galleryssä, avasi ensimmäisen kauppansa Jungle Japin ja yksi hänen malleistaan oli Elle-lehden kannessa. Hänen mallistojaan esitettiin New Yorkissa ja Tokiossa vuonna 1971. Seuraavana vuonna hän voitti Fashion Editor Club of Japanin palkinnon. Vuosina 1978 ja 1979 hän piti näytöksiään sirkusteltoissa ja ratsasti itse näytöksen lopussa elefantilla.


title: Kenzo Takada

text: Kenzon ensimmäinen miesten mallisto julkaistiin vuonna 1983. Vuonna 1988 hän julkaisi naisten hajuvesimalliston hajuvesillä "Kenzo de Kenzo", "Parfum d'été", "Le monde est beau" ja "L'eau de Kenzo". "Kenzo pour Homme" oli hänen ensimmäinen miesten hajuvesi. Se julkaistiin vuonna 1991.


title: Kenzo Takada

text: Vuodesta 1993 eteenpäin Kenzo-brändi on ollut ranskalaisen luksusmerkin LVMH:n omistuksessa.


title: Kenzo Takada

text: Kenzo ilmoitti jäävänsä eläkkeelle vuonna 1999, jättäen apulaisensa huolehtimaan muotitalostaan. Vuonna 2005 hän kuitenkin jatkoi suunnittelua esittelemällä Gokan Kobon ("Viiden aistin työpaja"), johon kuuluu ruokailuvälineitä ja huonekaluja.


title: Markku Yli-Isotalo

text: Markku Ensio Yli-Isotalo (9. marraskuuta 1952 Kuortane – 2. elokuuta 2011) oli suomalainen painija, joka edusti aktiiviurallaan Kuortaneen Kuntoa.


title: Markku Yli-Isotalo

text: Yli-Isotalo sijoittui neljänneksi kreikkalais-roomalaisen painin 68 kg:n sarjassa Minskin MM-kilpailuissa 1975. Seuraavana vuonna hän oli samassa sarjassa kahdeksas Montréalin olympialaisissa. EM-kilpailuissa hän sijoittui parhaimmillaan yhdeksänneksi vuonna 1973.


title: Markku Yli-Isotalo

text: Yli-Isotalo voitti aikuisten sarjassa kaikkiaan 11 SM-kultaa, kaksi hopeaa ja kaksi pronssia vuosina 1972–1979, osan niistä vapaapainissa.


title: Tarraschin puolustus

text: Tarraschin puolustus on shakkiavaus, joka alkaa yleensä siirroilla


title: Tarraschin puolustus

text: Valkea pelaa usein ensin 3.Rf3, mutta siirtää jälkeenpäin Rc3, jolloin avaus transponoituu Tarraschin puolustukseksi. Tarraschin puolustus on torjutun kuningatargambiitin muunnelma. Se on nimetty Siegbert Tarraschin mukaan.


title: Tarraschin puolustus

text: Valkean ylivoimaisesti suosituin jatko on 4.cxd5, mutta myös siirtoja 4.e3 ja 4.Rf3 pelataan.


title: Tarraschin puolustus

text: Lyönnin jälkeen peli jatkuu yleensä 4...exd5 5.Rf3 Rc6 6.g3. Toinen vaihtoehto mustalle on 4...cxd4.


title: Suosypressit

text: Suosypressit ("Taxodium") on havupuusuku sypressikasvien ("Cupressaceae") heimossa. Suvun lajit ovat soisilla ja tulvaisilla alueilla eläviä puita. Suosypressit ovat yleensä kesä- tai kausivihantia ja pudottavat lehtensä pohjoisilla alueilla talveksi ja joillakin eteläisillä alueilla kuivan kauden ajaksi. Ne voivat tosin suotuisessa ilmastossa olla myös ainavihantia. Suosypressit viihtyvät parhaiten soilla ja joenrannoilla alle 50 metrin korkeudessa merenpinnasta, mutta saattavat kasvaa 500 metrin korkeudessakin.


title: Suosypressit

text: Suosypressit ovat kausivihantia tai puoliainavihantia puita. Ne voivat kasvaa suurimmillaan noin 50 metrin korkeuteen, mutta jäädä karuilla soilla hyvinkin pieniksi. Rungon läpimitta voi olla 2–3 metriä, suotuisissa oloissa varsinkin meksikonsuosypressillä selvästi enemmänkin. Suurimman tunnetun yksilön, Árbol del Tulen runko on noin 11 metriä paksu. Puiden latvukset ovat yleensä nuorena kartiomaisia, mutta leviävät vanhempana epäsäännöllisiksi. Varsinkin veden äärellä kasvavilla puilla runko usein levenee huomattavasti läheltä tyveä.


title: Suosypressit

text: Lehdet ovat asettuneet kierteisesti versoissa, joillakin lajeilla ne ovat vaakatasoon kaksirivisesti kääntyneet. Lehdet ovat neulasmaiset ja yleensä 4–15 millimetriä pitkät. Lehtien ilmaraot ovat yleensä lehden alapinnalla. Puut ovat tuulipölytteisiä ja yksikotisia. Pyöreät kävyt ovat 1,5–4 cm halkaisijaltaan. Kävyt kypsyvät ja hajoavat vapauttaen siemenet alle vuoden sisällä hedelmöityksestä. Siemenet ovat siivettömiä.


title: Suosypressit

text: Suosypressit ovat yleensä kausi- tai kesävihantia, pudottaen lehtensä talven tai kuivan kauden ajaksi ilmastosta riippuen, mikä on suhteellisen harvinaista havupuiden keskuudessa. Kaikista tunnetuista noin 70:stä havupuusuvusta vain sypressikasvien suosypressit, deltasypressit, kiinanpunapuut, sekä mäntykasvien lehtikuuset ja kultalehtikuuset ovat kesävihantia, kaikkien muiden sukujen ollen ainavihantia. Lehtien ruskaväri vaihtelee kirkkaan punaisesta oranssiin. Kuten sypressikasvien tapauksessa yleensäkin, pudottaessaan lehtensä suosypressit myös pudottavat kokonaisia lyhytversoja lehtineen.


title: Suosypressit

text: Yksi suosypressien ja deltasypressien erityispiirre ovat ainutlaatuiset vaakajuurista suoraan ylöspäin kasvavat maanpäälliset juuret, jotka muodostavat stalagmiitteja muistuttavia puumuodostelmia. Suosypressit kasvattavat maanpäällisiä pystysuoria juuria yleensä vain kasvaessaan veden äärellä. Tutkijat eivät ole yhtä mieltä näiden juurten tarkoituksesta; toisten mielestä ne auttavat kasvin kaasujen vaihtoa vetisessä maaperässä, toisten mielestä ne ainoastaan tukevat puuta tulvien aikana.


title: Suosypressit

text: Suosypressien suku ("Taxodium") kuuluu sypressikasvien heimoon, suvun mukaan nimettyyn alaheimoon "Taxodioideae". Suosypressien lähimmät sukulaiset ovat deltasypressit ("Glyptostrobus"), jotka muistuttavat suuresti suosypressejä niin ulkoisilta ominaisuuksiltaan kuin ekologialtaankin. Lisäksi samaan alaheimoon kuuluvat sugit ("Cryptomeria"). Punapuita (alaheimo "Sequoioideae") on perinteisesti pidetty lähisukulaislajeina ulkoisten tekijöiden perusteella, ja punapuu ("Sequoia sempervirens") luokiteltiinkin alun perin 1800-luvulla suosypressiksi nimellä "Taxodium sempervirens". Geneettisten tutkimusten perusteella punapuut eivät ole kuitenkaan erityisen läheistä sukua suosypresseille.


title: Suosypressit

text:
Suvussa katsotaan auktorista riippuen olevan 1–3 elävää lajia. Floridansuosypressi ("Taxodium distichum") on suvun yleisesti tunnistettu tyyppilaji. Lisäksi useimmat tutkijat tunnistavat meksikonsuosypressin ("Taxodium mucronatum") omana lajinaan, mutta eräät tutkijat luokittelevat sen floridansuosypressin muunnokseksi, nimellä "Taxodium distichum" var. "mucronatum". Laji "Taxodium ascendens" luokitellaan myös joskus omaksi lajikseen, mutta monet tutkijat pitävät sitä floridansuosypressin muunnoksena "Taxodium distichum" var. "imbricatum". Näiden lajien lisäksi on joitakin vain fossiileista tunnettuja esihistoriallisia lajeja, kuten eoseenikautinen "Taxodium dubium". Fossiilisten lajien luokittelua monimutkaistaa se, että fossiilisena suosypressien jäänteitä on joskus hankala erottaa sukulaistensa samankaltaisten deltasypressien tai punapuiden jäänteistä.Suosypressit viihtyvät kostealla subtrooppisella ja lämpimänlauhkealla alueella.
Suosypressit ovat Köppenin ilmastoluokituksessa lähinnä kostean subtrooppisen ilmaston "Cfa" kasveja, mutta niitä kasvaa harvemmin muun muassa myös lämminkesäisen, kostean ja mantereisen Köppenin tyypin "Dfa" alueella. Kaikki suvun nykyiset lajit kasvavat kotoperäisenä Pohjois-Amerikassa.


title: Suosypressit

text: Floridansuosypressi ("Taxodium distichum") esiintyy laajalla alueella Yhdysvalloissa niinkin pohjoisesta kuin Etelä-Illinoisista ja Indianasta Texasiin, Delawarenlahden eteläosista Floridaan. "Taxodium ascendens" puolestaan kasvaa luonnonvaraisena suppeammalla alueella Pohjois-Carolinasta Kaakkois-Louisianaan.


title: Suosypressit

text: Meksikonsuosypressi ("Taxodium mucronatum") esiintyy keskisestä koilliseen Meksikoon, sekä eteläisessä Texasissa. Se sietää huomattavasti enemmän kuivuutta kuin suvun muut lajit.


title: Suosypressit

text: Suosypressien suvun historian katsotaan ulottuvan ainakin eoseenikaudelle, noin 54 miljoonan vuoden päähän. Lisäksi suosypresseille selvästi sukua olevia "Taxodioideae"-alaheimon fossiileita on löydetty jo liitukaudelta. Suosypressien levinneisyys on ollut menneinä aikoina huomattavasti nykyistä, reliktistä Pohjois-Amerikkaan rajoittunutta levinneisyyttä laajempi. Suvun fossiilisia ja subfossiilisia jäänteitä on löydetty Aasiasta ja Euroopasta.


title: Suosypressit

text: Euroopassa suosypressejä kasvoi ainakin vielä 8 miljoonaa vuotta sitten; Unkarin Bükkábrányn avolouhostyypisen ruskohiilikaivoksen alimmalta tasolta löydettiin vuonna 2007 noin 8 miljoonaa vuotta vanha mioseenikautinen metsä. Suosypressien 2–3 m paksuja runkoja löytyi 16 kappaletta. Puiden on arveltu olleen noin 30–40 metriä korkeita ja yli 300 vuotta vanhoja jäädessään tulvan tuoman lietekerroksen alle. Puut eivät mädäntyneet, vaan muumioituivat hapettomissa oloissa. Toisin kuin niitä ympäröivä aines, suosypressien rungot eivät olleet muuttuneet hiileksi, vaan olivat löydettäessä edelleen ruskeaa puuainesta.


title: Shakkiolympialaiset 1996

text: 32. shakkiolympialaiset oli FIDE:n järjestämä tapahtuma, joka koostui avoimesta ja naisten turnauksesta. Shakkiolympialaiset käytiin 15. syyskuuta – 2. lokakuuta 1996 Jerevanissa, Armeniassa.


title: Shakkiolympialaiset 1996

text: Molemmat turnaussarjat virallisti kansainvälinen tuomari Alesha Hatšatrian (Armenia). Joukkueet pelasivat 14 kierrosta sveitsiläisen systeemin mukaan; avointa sarjaa pelattiin neljällä pöydällä samaan aikaan, kun taas naisten sarjaa pelattiin kolmella pöydällä.


title: Shakkiolympialaiset 1996

text: Avoimeen sarjaan osallistui 114 joukkuetta edustaen 111 valtiota; Armenia isäntänä pelasi kolmella joukkueella, kun taas Kansainvälinen pistekirjoituksen shakkijärjestö pelasi yhdellä joukkueella.


title: Shakkiolympialaiset 1996

text: Naisten sarjaan osallistui 74 joukkuetta edustaen 72 valtiota; Armenia isäntänä pelasi kahdella joukkueella, kun taas Kansainvälinen pistekirjoituksen shakkijärjestö pelasi yhdellä joukkueella.


title: Symmetrinen puolustus

text: Symmetrinen puolustus on shakkiavaus, joka alkaa yleensä siirroilla


title: Symmetrinen puolustus

text: Avaus esiintyi ensimmäisen kerran Alessandro Salvion kirjoittamana vuonna 1604. Avausta kutsutaan myös nimellä itävaltalainen puolustus sitä tutkineiden itävaltalaisten Hans Haberditzin, Hans Müllerin ja Ernst Grünfeldin mukaan.


title: Symmetrinen puolustus

text: 2...c5 on mustan vasta kahdeksanneksi suosituin vastaus valkean toiseen siirtoon ja antaakin valkealle tilastollisesti voiton 60 prosentissa peleistä. Valkean suosituin jatko on pelata 3.Rf3, mikä voi johtaa avauksen transponoitumiseen Tarraschin puolutukseksi.


title: Symmetrinen puolustus

text: Valkean toinen mahdollisuus on pelata 3.cxd5, jolloin mustan ei kannata vastata 3...Dxd5, koska jatkot 4.Rf3 cxd4 5.Rc3 Da5 6.Rxd4 ja 5...Dd8 6.Dxd4 Dxd4 7.Rxd4 antavat valkealle ison kehitysedun. Mustalle suositellaan sen sijaan jatkoa 3...Rf6 tarkoituksena lyödä d5-sotilas ratsulla. Mahdollisia jatkoja ovat esimerkiksi 4.Rf3 cxd4 5.Rxd4 Rxd5 6.e4 Rc7 ja 4.e4 Rxe4 5.dxc5 Rxc5 6.Rc3 e6.


title: Shakkiolympialaiset 2002

text:
35. shakkiolympialaiset käytiin 25. lokakuuta – 11. marraskuuta 2002 Bledissä, Sloveniassa. Miesten turnauksessa oli 136 joukkuetta ja naisten sarjassa 92 joukkuetta. Tuomari oli Geurt Gijssen (Alankomaat).
Turnauksessa pelattiin 14 kierrosta sveitsiläisellä systeemillä.


title: Shakkiolympialaiset 2002

text: Nona Gaprindashvili -palkinto annetaan maalle, jonka keskimääräinen sijoitus on paras miesten ja naisten sarjassa. Venäjä voitti vuoden 2002 palkinnon.


title: Shakkiolympialaiset 2002

text: Kuusi parasta


title: Valko-Venäjän rupla

text: Valko-Venäjän rupla (, ) on Valko-Venäjän rahayksikkö. kansainvälinen valuuttakoodi BYN. Heinäkuun 1. päivänä 2016 käyttöön tuli uusi Valko-Venäjän rupla, joka korvaa aiemman suhteessa 1:10 000.


title: Valko-Venäjän rupla

text: Valko-Venäjän neuvostotasavallalla oli muiden neuvostotasavaltojen tapaan käytössä Neuvostoliiton rupla. Itsenäistymisen jälkeen oma setelistö otettiin käyttöön toukokuussa 1992. Alkuvaiheessa setelistössä oli myös yhtä ruplaa pienempiä setelejä; rupla jakautui 100 Valko-Venäjän kopeekkaan.


title: Valko-Venäjän rupla

text: Inflaatio oli voimakasta, joten vuosien kuluessa setelistöön lisättiin uusia nimellisarvoltaan suuria seteleitä. Kehityksen viedessä superinflaatioon vuonna 1999, käyttöön otettiin jo yhden ja viiden miljoonan ruplan setelit. Vuonna 2000 tehtiin rahauudistus, minkä seurauksena vanha, itsenäisyyden alkuvuosien setelistö poistui käytöstä vuonna 2001.


title: Valko-Venäjän rupla

text: Vuonna 1992 laskettiin liikkeelle 50 kopeekan, 1, 3, 5, 10, 25, 50, 100, 200, 500, 1 000 ja 5 000 ruplan setelit. Inflaation takia jouduttiin sarjaan lisäämään 20 000 ruplan seteli 1994, 50 000 ruplaa 1995, 100 000 ruplaa 1996, 500 000 ruplaa 1998 ja lopuksi vuonna 1999 jouduttiin ottamaan käytöön yhden ja viiden miljoonan ruplan setelit.


title: Valko-Venäjän rupla

text: Vuonna 2000 laskettiin liikkeelle 1, 5, 10, 20, 50, 100, 500, 1 000 ja 5 000 ruplan setelit. Myöhemmin 2001 sarjaan lisättiin 10 000, 20 000 ja 50 000 ruplan setelit. Vuonna 2005 lisättiin vielä 100 000 ja 200 000 ruplan setelit. Vaihtokurssi ensimmäiseen ruplaan on 1 uusi rupla = 1 000 vanhaa ruplaa


title: Valko-Venäjän rupla

text: Heinäkuussa 2016 liikkeelle laskettiin uusi Valko-Venäjän rupla, vaihtokurssi vanhaan ruplaan on 1 uusi rupla = 10 000 vanhaa ruplaa. Molemmat ruplat olivat käytössä rinnakkain vuoden loppuun asti. Ensimmäistä kertaa Valko-Venäjä otti kolikot käyttöön arvoiltaan 1, 2, 5, 10, 20 ja 50 kopeekkaa sekä yhden ja kahden ruplan kolikot. Seteleitä on seitsemän 5, 10, 20, 50, 100, 200 ja 500 ruplaa. Seteleissä on vuosiluku 2009 vuoden 2016 sijaan, joka johtuu siitä, että alun perin uusi rupla piti laskea liikkeelle jo vuonna 2009. Kolikoiden tyyli muistuttaa etäisesti eurokolikoita.


title: Valko-Venäjän rupla

text: Heinäkuun 1. päivänä 2016 julkaistiin kolikot yhdestä kopeekasta kahteen ruplaan (1, 2, 5, 10, 20 ja 50 kopeekkaa sekä 1 ja 2 ruplaa) sekä setelit viidestä viiteensataan ruplaan (5, 10, 20, 50, 100, 200 ja 500 ruplaa).


title: Valko-Venäjän rupla

text: Uusi, 2016 käyttöön otettava (”vuoden 2009 suunnitelman mukainen”) raha ja aiempi (”vuoden 2000 rahanuudistuksen mukainen”) setelistö, ovat käytössä maksuvälineinä Valko-Venäjällä samanaikaisesti 1. heinäkuuta vuoden loppuun asti tämän välisenä aikana edellä esitetty muuntosuhdetta (1:10 000, eli vanhasta rahasta ”otetaan neljä nollaa pois”) soveltaen. Vuosina 2017–2019 voi vuoden 2000 rahanuudistuksen mukaista rahaa vaihtaa ilman lisämaksua Valko-Venäjän pankeissa ja luottolaitoksissa rahanuudistuksen 2016 mukaiseksi rahaksi. Tämän jälkeen, vuosina 2020–2021 vanhantuneita 2000 rahanuudistuksen mukaisia setelitä voi vielä vaihtaa uudeksi rahaksi Valko-Venäjän kansallispankissa.


title: Suurmestareiden yhdistys

text: Suurmestareiden yhdistys () oli Garri Kasparovin ja liikemies Bessel Kokin yhdessä muutamien muiden suurmestareiden kanssa perustama shakkiyhdistys, jonka tarkoitus oli ajaa ammattipelaajien etuja shakkipolitiikassa. GMA perustettiin 1986 Dubain shakkiolympialaisten yhteydessä.


title: Suurmestareiden yhdistys

text: 1990 järjestön sisällä syntyi riita sen asemasta Kansainväliseen shakkiliittoon FIDE:en nähden, Kasparovin tukijoineen kannattaessa suurempaa riippumattomuutta. FIDE:n kanssa tehtävästä sopimuksesta käydyssä äänestyksessä hävinnyt Kasparov luopui puheenjohtajuudestaan ja GMA:n ristiriitojen sävyttämä alamäki alkoi.


title: Suurmestareiden yhdistys

text: 1993 Kasparov ja englantilainen, GMA:n viimeinen puheenjohtaja Nigel Short päättivät pelata MM-ottelunsa FIDE:n ulkopuolella ja perustivat uuden yhdistyksen nimeltä PCA (). Tuolloin GMA oli Kasparovin mukaan jo "enimmäkseen romahtanut". PCA:n toiminta loppui 1996 ja edellisten nykyinen vastine on Ranskassa 2003 perustettu "Association of Chess Professionals" ACP.


title: Kivimuurihyökkäys

text: Kivimuurihyökkäys on shakkiavaus ja systeemi valkealle pelaajalle. Systeemiin kuuluvat valkean siirrot d4, e3, f4 ja c3. Usein valkea pelaa vielä siirron 5.Ld3. Siirtojen järjestys voi vaihdella.


title: Kivimuurihyökkäys

text: Valkean strategiana avauksessa on pelata kuningasratsu siirroilla Rf3-e5 keskelle lautaa, edetä g-sotilaalla ajamaan mustan ratsu pois f6:sta sekä joskus uhrata lähetti linnoittautuneen mustan h7-sotilaaseen tuoden samalla raskaat upseerit hyökkäykseen h-linjan kautta.


title: Kivimuurihyökkäys

text: Musta voi pelata "kivimuuripuolustusta" hollantilaisessa puolustuksessa, jolloin hän asettaa sotilaansa vastaaville paikoille (c6-d5-e6-f5).


title: Kivimuurihyökkäys

text: Koska kivimuurihyökkäys on enemmän systeemi kuin avaus, sitä on vaikea luokitella ECO-koodistolla. Se voikin saada hyvin erilaisia koodeja riippuen mustan siirroista.


title: Ń

text: Ń (ń) on kirjain, jota käytetään puolan kielessä. Se ääntyy (IPA). Se ääntyy samalla tavalla kuin tšekin ja slovakian ň, serbokrotian "nj", katalaanin ja unkarin "ny" ja espanjan "ñ".


title: Steinitzin muunnelma

text: Steinitzin muunnelmaksi kutsutaan useita eri shakkiavausten muunnelmia. Nimi Steinitzin muunnelma tulee shakin maailmanmestarin Wilhelm Steinitzin mukaan.


title: Juha Lehtola

text: Juha Erkka Veikko Lehtola (s. 3. kesäkuuta 1966 Tampere) on suomalainen teatteri- ja elokuvaohjaaja sekä käsikirjoittaja.


title: Juha Lehtola

text: Lehtola aloitti uransa käsikirjoittajana televisioelokuvalla "Paratiisin kahleissa" (1989). Sen jälkeen hän on käsikirjoittanut erityisesti Matti Ijäksen ohjaamia elokuvia kuten "Johanneksen leipäpuu" (1993) ja "Pala valkoista marmoria" (1998). Lehtolan käsikirjoittama, ohjaama ja kuvaama lyhyt televisiodokumentti "Suomalainen elokuvaohjaaja: Matti Ijäs" esitettiin 2010 Yle Teemalla.


title: Juha Lehtola

text: Teatteriin Lehtola on kirjoittanut muun muassa näytelmän "Loppuun asti lystikkäät", jota esitettiin Tampereen Työväen Teatterissa syksyllä 2007.


title: Juha Lehtola

text: Lehtolan ensimmäinen elokuvaohjaus oli televisiolle tuotettu, Venla-palkittu "Nainen kedolla" (2003), jonka hän itse myös käsikirjoitti. Lehtolan ohjaama kolmiosainen televisiosarja "Rakkauden nälkä" (2007) perustui Matti Yrjänä Joensuun rikosromaaniin "Harjunpää ja rakkauden nälkä" (1993).


title: Juha Lehtola

text: Elokuussa 2014 ensi-iltaan tuli Lehtolan käsikirjoittama ja ohjaama kokoillan elokuva "Aikuisten poika", joka päähenkilö on vanhempansa auto-onnettomuudessa menettänyt poika.


title: Juha Lehtola

text: Lehtolan veli on kolumnisti Jyrki Lehtola, ja hänen isänsä oli kulttuurijournalisti Erkka Lehtola.


title: Matthias Merz

text: Matthias Merz (s. 1. helmikuuta 1984) on sveitsiläinen suunnistuksen maailmanmestari.


title: Matthias Merz

text: Merz menestyi suunnistajana jo nuorten sarjoissa. Vuonna 2002 hän voitti juniorien MM-kilpailuissa Alicantessa kultaa viestissä. Seuraavana vuonna Põlvan MM-kilpailuissa hän voitti kultaa lyhyellä matkalla, hopeaa normaalimatkalla ja pronssia viestissä. Viimeisenä juniorivuotenaan 2004 hän voitti Gdańskin MM-kilpailuissa kultaa normaalimatkalla, hopeaa keskimatkalla ja pronssia viestissä.


title: Matthias Merz

text: Ensimmäisen kerran Merz kilpaili aikuisten MM-kilpailuissa Västeråsissa 2004 ja sijoittui sekä sprintissä että keskimatkalla kahdeksanneksi. Viestijoukkueen hän toi ankkurina maaliin yhdeksäntenä. Aichin MM-kilpailuissa 2005 hän ei selviytynyt henkilökohtaisilla matkoilla kymmenen parhaan joukkoon mutta juoksi avausosuuden viestissä, jossa Sveitsi saavutti pronssia. Vuosi 2006 ei tuonut suurempaa menestystä. Kiova MM-kilpailuissa 2007 hän saavutti sprintissä hopeaa hävittyään Ranskan Thierry Gueorgioulle 0,9 sekuntia, mutta pitkällä matkalla hän voitti kultaa yli 3,5 minuutin erolla Venäjän Andrei Hramoviin. Viestissä hän juoksi ankkuriosuuden ja tuli maaliin viidentenä.


title: Matthias Merz

text: Ventspilsin EM-kilpailuissa 2008 Merz saavutti viestissä hopeaa sekä sijoittui pitkällä matkalla neljänneksi ja sprintissä 13:nneksi. Saman vuoden MM-kilpailuissa Olomoucissa hän saavutti viestissä pronssia sekä sijoittui pitkällä matkalla viidenneksi ja sprintissä 23:nneksi.


title: Matthias Merz

text: Avoimen Pohjoismaiden mestaruuden Merz voitti vuonna 2007 sprintissä, pitkällä matkalla ja viestissä. Hän edustaa ruotsalaista OK Tisarenia ja kotimaassaan OLG Rymenzburgia.


title: Lepinjärvi

text: Lepinjärvi () on Karjaalla sijaitseva järvi, jolla pesii noin sata lintulajia. Järvi on muuttolintujen levähdysalue. Järven rannalla on kaksi lintutornia. Valtatie 25:n tuntumassa lähellä järveä on rautakautisia muinaisjäännöksiä Stora näsetillä ja Lilla näsetillä. Vuonna 2014 siellä tehtiin arkeologisia kaivauksia. Ne paljastivat Morbyn keramiikkaa ja peltoviljelystä todistavia auranjälkiä. Kosteikkokasveilla syötettyjen kotieläinten lantaa käytettiin pellon lannoittamiseen. Viljelyn ohella alueen asukkaat ovat keränneet luonnonkasveja, kuten pähkinää, mukulaleinikkiä ja katajaa.


title: Hangon ja Tammisaaren lintuvedet

text: Hangon ja Tammisaaren lintuvedet on 55 196 hehtaaria laaja kosteikkojensuojelualue, joka sijaitsee Hangon ja Raaseporin alueilla. Se kuuluu Suomen Ramsarin sopimuksella suojelemiin alueisiin. Alueen hoitoa ja käyttöä suunnittelee Metsähallitus.


title: Hangon ja Tammisaaren lintuvedet

text: Alueeseen kuuluu sekä merialueita että ulko- ja sisäsaaristoa. Hankoniemen eteläreunalla on hietikkoisia poukamia ja pieniä saaria, jotka ovat erityisen tärkeitä lintuvesiä. Siellä tavataan tyllejä, nuolihaukkoja ja pikkutikkoja.


title: Kutajärven alue

text: Kutajärven alue on Hollolassa ja Asikkalassa sijaitseva Natura 2000 -luonnonsuojelualue (virallisesti "FI0306006"), joka käsittää Vesijärven viisi erillistä lahtea (Kirkonselkä, Laasonpohja, Lahdenpohja, Teräväiset ja Kailanpohja) sekä Vesijärven kupeessa Hollolan kirkonkylästä kaakkoon sijaitsevan osittain umpeenkasvaneen Kutajärven. Vesialueet ovat kaikki merkittäviä lintuvesiä, ja erityisesti Kirkonselän vesikasvillisuus on arvokasta. Alue kuuluu valtakunnalliseen lintuvesiohjelmaan. Kokonaispinta-ala on 1051 hehtaaria.


title: Kutajärven alue

text: Kutajärven linnustoa pääsee katselemaan järven luoteisrannalla olevasta lintutornista, sinne johtaa polku pysäköintipaikalta Hollolan vanhainkodin itäpuolelta.


title: Kutajärven alue

text: Alueen linnustoon kuuluvat muiden muassa kaulushaikara, kurki, luhtahuitti, mehiläishaukka, mustakurkku-uikku, mustatiira, harmaasorsa ja pikkulokki.


title: Angrboda

text:
Angrboda () "surun tuoja"
on muinaisen skandinaavisen mytologian jääjätitär, joka asui Niflheimissä. Hänen miehensä oli Loki-jumala.
Angrboda on kolmen hirviön äiti, sillä hän sai Lokin kanssa kolme jälkeläistä. Nämä jälkeläiset ovat Jörmungandr (Midgårdin jättiläiskäärme), Fenris-susi ja Helheimin valtiatar Hel. Nämä kuuluivat muinaisen Skandinavian kamalimpiin taruolentoihin. Angrbodaa kuvataan rumana ja muodottomana. Tämän takia joissakin kuvauksissa hänen tytärtään Heliä kuvataan osittain rumana ja muodottomana.


title: Stauntonin gambiitti

text: Stauntonin gambiitti on shakkiavaus, joka alkaa normaalisti siirroilla


title: Stauntonin gambiitti

text: Toinen siirtovaihtoehto on transponoituminen Fredin puolutuksesta (1.e4 f5). Tämä on tosin todella harvinaista, sillä valkea saavuttaa ison edun lyömällä mustan f-sotilaan siirrolla 2.exf5.


title: Stauntonin gambiitti

text: Stauntonin gambiitti on nimetty brittiläisen shakinpelaajan Howard Stauntonin mukaan. Staunton käytti avausta muun muassa pelissään Bernhard Horwitzia vastaan vuonna 1846.


title: Stauntonin gambiitti

text: Stauntonin gambiitti on valkean kuudenneksi suosituin vastaus hollantilaiseen puolustukseen. Siirron 2.e4 ideana on uhrata sotilas ja käyttää hyväksi mustan kuningassivustan heikkoutta, etenkin f-sotilaan puuttumista.


title: Stauntonin gambiitti

text: Musta voi hylätä gambiitin siirtymällä siirrolla 2...d6 Baloghin puolustukseen tai siirrolla 2...e6 Kingstonin puolustukseen. Nämä vaihtoehdot eivät kuitenkaan ole yhtä suosittuja kuin gambiittisotilaan vastaanottaminen.


title: Stauntonin gambiitti

text: Hyväksytyssä jatkossa valkea jatkaa useimmiten 3.Rc3, mutta myös varhainen f3 on mahdollinen. Avauksen pääjatko on 3.Rc3 Rf6 4.Lg5. Jatkoon sisältyy ansa, jos musta koittaa säilyttää sotilaansa hän jää lopulta itse sotilaan tappiolle: 4...d5? 5.Lxf6 exf6 6.Dh5+ g6 7.Dxd5 Dxd5 8.Rxd5 ja valkea voittaa sotilaan ratsuhaarukalla. Parempi jatko mustalle onkin esimerkiksi 4...Rc6 5.d5 Re5 6.Dd4 Rf7 tai 4...Rc6 5.Lxf6 exf6 6.Rxe4, jolloin valkea saa sotilaan takaisin, mutta mustalla on lähettipari ja varma asema.


title: Michael Spears

text: Michael Spears (s. 28. joulukuuta 1977 Etelä-Dakota, Yhdysvallat) on yhdysvaltalainen näyttelijä. Hän on sukujuuiltaan Amerikan alkuperäisasukas ja puhuu hiukan lakotaa. Hänellä on 6 sisarusta, joista Eddie Spears on myös näyttelijä.


title: Damme

text: Damme voi tarkoittaa seuraavia asioita:


title: Porvoonjoen suisto – Stensböle

text: Porvoonjoen suisto – Stensböle on Ramsarin sopimuksessa määritelty 1 331 hehtaarin laaja luonnonsuojelualue Porvoossa. Se jakautuu kolmeen osaan.


title: Eddie Spears

text: Eddie Spears (s. 29. marraskuuta 1982) on yhdysvaltalainen näyttelijä. Hän on sukujuuriltaan intiaani ja hän puhuu lakotaa. Hänellä on 6 sisarusta, joista isoveli Michael Spears on myös näyttelijä.


title: Damme (Saksa)

text: Damme on kaupunki Vechtan piirikunnassa, Ala-Saksin osavaltiossa, Saksassa. Kaupungin asukasluku oli 16 872 vuoden 2015 lopussa. Kaupungin pinta-ala on 104,38 neliökilometriä. Dammen pormestari on Gerd Muhle.


title: Damme (Saksa)

text: Damme sijaitsee Dümmer-järven (myös Dümmer See) ja Dammer Berge-mäen välissä.


title: Damme (Saksa)

text: Dammessa sijaitsee neljä peruskoulua, yksi Hauptschule, yksi Realschule ja yksi lukio.


title: Damme (Saksa)

text: Vuonna 2006 pidetyissä kunnallisvaaleissa Saksan kristillisdemokraattinen unioni (CDU) sai 21 paikkaa 28:sta Dammen kunnanvaltuustossa. SPD sai viisi paikkaa ja FDP kaksi paikkaa.


title: Damme (Saksa)

text: Dammen yhteistyökaupunki on Belgian Länsi-Flanderissa sijaitseva Damme.


title: Damme (Saksa)

text: Damme muodostuu seuraavista kaupunginosista:


title: Damme (Saksa)

text: Bergfeine, Bergmark, Bexadde, Bokern, Borringhausen, Clemens-August-Dorf, Dalinghausen, Damme-Nord, Damme-Ort, Damme-West, Dümmerlohausen, Glückauf, Greven, Haverbeck, Hinnenkamp, Holte, Hüde, Klünenberg, Langenteilen, Neuenwalde, Nienhausen, Nordhofe, Oldorf, Ossenbeck, Osterdamme, Osterfeine, Reselage, Rottinghausen, Rüschendorf, Sierhausen, Südfelde, Wempenmoor, Wienerei


title: Titof

text: Titof (lyhenne nimestä Christophe, s. 5. lokakuuta 1973 Lunéville), on ranskalaisen biseksuaalin pornonäyttelijän pseudonyymi. Hän on osallistunut yli 800 filmin valmistamiseen sitten uransa alkamisen, joka pornoelokuvissa tapahtui vuonna 1999.


title: Titof

text: Titofin biseksuaalisuus johdatti hänet näyttelemään niin heteropornon- kuin homopornonkin filmeissä.


title: Titof

text: Tavanomaisten pornogenreen kuuluvien elokuvien lisäksi Titof on toteuttan kaksi eräänlaista henkilökuvaa "Titouch" et "Titouch 2", joissa hän näyttelee niin aktiivista (top) kuin pasiivistakin (bottom) roolia. Hän on tullut erityisen tunnetuksi osallistumisestaan Hervé Didilisin neljään elokuvaan: "Christophe", "Titof, pompier en service", "Permission à Paris" sekä "Titof and the College Boys".


title: Titof

text: Pornoelokuvien ulkopuolella Titof on esiintynyt pienehköissä rooleissa elokuvissa "Pane mua" ja "Le Pornographe" (Bertrand Bonellon elova).


title: St. Georgen puolustus

text: St. Georgen puolustus, myös Bakerin puolustus tai Birminghamin puolustus, on shakkiavaus, joka alkaa siirroilla


title: St. Georgen puolustus

text: Brittiläinen kansainvälinen mestari Michael Basman on tutkinut paljon avauksen teoriaa ja myös nimennyt avauksen Pyhän Yrjön () mukaan.


title: St. Georgen puolustus

text: St. Georgen puolustus on mustan kaikista vastauksista vasta yhdenneksitoista suosituin vastaus valkean 1.e4-siirtoon. Avaus on harvinainen huipputasolla. Ehkä kaikkein kuuluisin tämän avauksen peli käytiin vuonna 1980, kun Anthony Miles voitti hallitsevan maailmanmestarin Anatoli Karpovin mustilla käyttäessään St. Georgen puolustusta.


title: St. Georgen puolustus

text:
Valkean yleisin jatko on 2.d4, joka vahvistaa entisestään valkean sotilaskeskustaa.
Avauksen pääjatko on 1.e4 a6 2.d4 b5. Peli voi jatkua tästä esimerkiksi 3.RF3 Lb7 4.Ld3 e6 5.0-0 Rf6 tai 3.c4 e6 4.cxb5 axb5 5.Lxb5 Lb7.


title: Charles Jacobus

text: Charles Jacobus (s. 28. kesäkuuta 1859 – 7. joulukuuta 1929) oli yhdysvaltalainen roquepelaaja ja olympiavoittaja. Hän voitti kultaa Saint Louisin olympialaisissa 1904.


title: Pienet suuret teot

text: Pienet suuret teot on suomalaisen laulaja-lauluntekijä Esa Elorannan toinen albumi sooloartistina ja hänen Ihmeidentekijät-yhtyeensä ainoaksi jäänyt. Se julkaistiin vuonna 1991.


title: Kim Herold

text: Kim Mikael Herold (s. 22. joulukuuta 1979) on suomalainen malli, laulaja ja lauluntekijä. Herold tuli julkisuuteen aluksi mallina. Hän nousi laajemmin tunnetuksi vuosina 2004–2008 toimineen Humane-yhtyeen keulakuvana ja laulajana.


title: Kim Herold

text: Keväällä 2008 Humane jäi tauolle ja Kim jatkoi soolouralla. Ensimmäinen soolosingle ”Social Butterfly” ilmestyi toukokuussa 2008 ja siitä tuli yksi kesän 2008 suurimmista hiteistä. Esikoisalbumi "DrunkSoberLoveMusic" julkaistiin 15. lokakuuta 2008. Toinen sooloalbumi "Easy Love" julkaistiin 5. lokakuuta 2011.


title: Kim Herold

text: Herold julkaisi ensimmäisen suomenkielisen singlensä ”Kaikki okei” 17. tammikuuta 2014. Kappale oli ensimmäinen singejulkaisu Heroldin vuonna 2014 julkaistulta albumilta.Keväällä 2009 Herold kilpaili MTV3:n "Tanssii tähtien kanssa" -ohjelman neljännellä tuotantokaudella. Hän putosi kisasta parinsa Sanni Siuruan kanssa 19. huhtikuuta ja he sijoittuivat kisassa viidenneksi. Syksyllä 2013 Herold osallistui "Dancing on Ice" -ohjelman ensimmäiselle kaudelle, mutta joutui keskeyttämään kisan selkävaivojensa vuoksi.


title: Kim Herold

text: Herold pelasi nuorena käsipalloa ja voitti junioreissa Suomen mestaruuksia. Hän lopetti lajin harjoittamisen muutettuaan ulkomaille 17-vuotiaana. Heroldin isä Marcus Herold ja setä Roy Herold olivat koripalloilijoita, jotka pelasivat myös Suomen miesten maajoukkueessa, ja myös toinen setä Ben oli kiinnostunut koripallosta.


title: Jotain pysyvää

text: Jotain pysyvää on suomalaisen laulaja-lauluntekijä Esa Elorannan kolmas albumi sooloartistina. Se julkaistiin vuonna 1998.


title: Jotain pysyvää

text: Sävellykset ja sanoitukset: Esa Eloranta, paitsi 4. Esa Eloranta ja Aki Louhela.


title: Yksi pyyntö – tuhat tarinaa

text: Yksi pyyntö – tuhat tarinaa on suomalaisen laulaja-lauluntekijä Esa Elorannan neljäs albumi sooloartistina. Se julkaistiin vuonna 2007.


title: Yksi pyyntö – tuhat tarinaa

text: Samana vuonna julkaistiin myös Elorannan ensimmäinen kirja, "Yksi pyyntö – tuhat tarinaa", joka sisältää levyn laulujen pohjalta kirjoitettuja novelleja.


title: Yksi pyyntö – tuhat tarinaa

text: Sävellykset ja sanoitukset: Esa Eloranta, paitsi 12. säv. Steve Earle.


title: Alexandre Pharamond

text: Alexandre Pharamond (s. 20. lokakuuta 1876 – 4. maaliskuuta 1953) oli ranskalainen rugby union -pelaaja ja olympiavoittaja. Hän oli Ranskan rugbyjoukkueen kapteeni 1900-luvun alussa, muun muassa Pariisin olympialaisissa 1900, joissa Ranska voitti kultaa.


title: Kultakurkut

text: Kultakurkut oli suomalainen yhtye ja kvartetti, johon kuului ns. "raspikurkkuina" tunnetut Bablo, Esa Eloranta, Harri Marstio ja Eero Raittinen.


title: Kultakurkut

text: Ensimmäiset keikkansa yhtye teki keväällä 2001 ja levytti loppuvuodesta 2001 tammikuun puolivälissä 2002 julkaistun "Kultakurkut"-albumin. Levy sisältää ryhmän jäsenten suurimpia menestyskappaleita uusina levytyksinä. Ainoa uusi kappale on Elorannan "Miljoona kilometriä", jolla Kultakurkut laulavat vuorotellen. Albumilla soittaa Raittisen levyiltä ja keikoilta tuttu yhtye, joka on myös säestänyt Kultakurkkuja heidän keikoillaan.


title: CD Guijuelo

text: Club Deportivo Guijuelo on jalkapalloseura, joka tulee Guijuelon kaupungista (Salamanca) Espanjasta. Joukkue pelaa tällä hetkellä Espanjan kolmanneksi korkeimmalla sarjatasolla Segunda División B:ssä.


title: CD Guijuelo

text: CD Guijuelo on perustettu vuonna 1974 ja sen ensimmäinen puheenjohtaja oli David Hernández Ingelmo.


title: CD Guijuelo

text: Kaudella 1997-1998 joukkue pelasi ensimmäistä kertaa Segunda B:ssä. Siitä edespäin toistaiseksi joukkue on pelannut joko Segunda B:ssä tai Tercera Divisiónissa.


title: CD Guijuelo

text: Joukkue on pelannut historiansa aikana kaikkiaan kolme kautta Segunda B:ssä ja kolme kautta Tercerassa.


title: Esa Latva-Äijö

text: Esa Latva-Äijö (s. 2. joulukuuta 1965 Ähtäri) on suomalainen näyttelijä. Parhaiten hänet muistetaan Erkki Sepän roolista televisiosarjassa "Hovimäki", ja Anssi Korpelan roolista televisiosarjassa "Korpelan kujanjuoksu". Poliisisarjassa "Roba" Latva-Äijö on näytellyt Jukka Puustista. Lisäksi hän on näytellyt muun muassa elokuvissa "Akvaariorakkaus", "Lakeuden kutsu", "Vieraalla maalla", "95" sekä useissa televisiosarjoissa.


title: Esa Latva-Äijö

text: Latva-Äijö valmistui teatteritaiteen maisteriksi Tampereen yliopiston näyttelijäntyön laitokselta vuonna 1993. Hän on ollut kiinnitettynä Helsingin kaupunginteatterissa ja Tampereen teatterissa, ja vierailijana Suomen Kansallisteatterissa, Hämeenlinnan Kaupungin Teatterissa, Tampereen Työväen Teatterissa ja Pyynikin Kesäteatterissa.


title: Esa Latva-Äijö

text: Esa Latva-Äijö on avoliitossa radiojuontaja Pauliina Puurilan kanssa.


title: Kultakurkut (albumi)

text: Kultakurkut on suomalaisen Kultakurkut-yhtyeen ainoaksi jäänyt albumi. Se julkaistiin tammikuussa 2002.


title: Toyota TF102

text: Toyota TF102 on Formula 1 -auto, jota Toyota-talli käytti kaudella 2002. TF102:lla ajoivat Mika Salo ja tulokaskuljettaja Allan McNish. Toyota käytti kaudella Michelinin renkaita ja Toyota RVX-02 -moottoria. Auton suunnittelusta vastasi Gustav Brunner. Autolla saavutettiin yhteensä kaksi MM-pistettä.


title: Jocelyne Villeton

text: Jocelyne Villeton (o.s. Tranchant, s. 17. syyskuuta 1954 Vals-les-Bains, Ardèche, Ranska) on ranskalainen entinen kestävyysjuoksija, joka keskittyi maratonille.


title: Jocelyne Villeton

text: Villeton saavutti pronssia maratonilla Rooman MM-kilpailuissa 1987 ajalla 2.32.53 portugalilaisen Rosa Motan ja neuvostoliittolaisen Zoja Ivanovan jälkeen. Stuttgartin EM-kilpailuissa 1986 hän sijoittui viidenneksi ajalla 2.35.17 ja Soulin 1988 olympialaisissa 19:nneksi ajalla 2.34.02. Maastojuoksun MM-kilpailuissa hän sijoittui 66:nneksi vuonna 1985.


title: Jocelyne Villeton

text: Villeton voitti Ranskan mestaruuden 10 000 metrin juoksussa vuosina 1986–1987 sekä 25 kilometrin maantiejuoksussa vuonna 1991. Hän juoksi 10 000 metrillä Ranskan ennätyksen 33.11,69 vuonna 1986. Uransa parhaan ajan 32.51,37 hän juoksi vuonna 1988. Parhaan maratonaikansa 2.32.03 hän juoksi vuonna 1987.


title: Jean Collas

text: Jean Collas (3.7.1874 - 30.12.1928) oli ranskalainen rugby union -pelaaja, köydenvetäjä ja olympiavoittaja. Hän edusti Ranskaa Pariisin olympialaisissa 1900 kahdessa lajissa: rugby unionissa hän voitti kultaa ja köydenvedossa hopeaa.


title: Ramsarin sopimuksen vesiperäiset alueet

text: Ramsarin sopimuksen vesiperäiset alueet on Ramsarin sopimuksen liitteiden mukainen luokittelu kosteikoille, jotka sopimukseen on ilmoitettu suojelualueiksi. Sopimuksen suomenkielisessä käännöksessä käytetään sanan "wetland" käännöksenä siksi, että puhekielessä käytetty sana "kosteikko" ei kirjaimellisesti kata kaikki Ramsarin sopimuksen määrittelemiä alueita, joista tämän vuoksi käytetään virka- ja kirjakielessä suomeksi käsitettä "vesiperäinen alue", joka kosteikkojen lisäksi käsittää myös sopimuksessä määritellyt matalahkot järvet, merenlahdet, joet, saaristot ja suot.


title: Ramsarin sopimuksen vesiperäiset alueet

text: Ramsarin sopimuksen määrittelemät A-tyypin alueet Merialueet ja merenlahdet: Pysyvästi matalat merialueet, useissa tapauksissa laskuveden aikaan syvyydeltään vähemmän kuin kuusimetriset vedet; sisältävät mertenlahtia ja salmia.


title: Ramsarin sopimuksen vesiperäiset alueet

text: Suomessakin on muutamia A-tyypin alueita, kuten Hailuoto, Hangon ja Tammisaaren lintuvedet, Krunnien saaristo. Murmanskin alueella tähän ryhmään kuuluu Kantalahden luonnonpuisto.


title: Ramsarin sopimuksen vesiperäiset alueet

text: Vuorovesijoet, jokisuistot, mutakentät, hiekkakentät ja laguunit, mukaan lukien suola-altaat


title: Ramsarin sopimuksen vesiperäiset alueet

text: Suomessa B-tyyppiin kuuluu Hailuoto, Hangon ja Tammisaaren lintuvedet, Pernajanlahti. Porvoonjoen suisto – Stensböle


title: Ramsarin sopimuksen vesiperäiset alueet

text: "Suomessa on monta tähän tyyppiin kuuluvaa aluetta".